
专讘 谞住讬诐 讙讗讜谉

讜讗讜诇诐 讞讬 讗谞讬 讗诪专 诇讜 讛拽讘"讛 诇诪砖讛 诪砖讛 讛讞讬讬转谞讬 讘讚讘专讬讱. 讝讛 讛讚讘专 拽砖讛 讛讬讛 讘驻谞讬 讛转诇诪讬讚讬诐 讜讛讬讜 诪诇注讬讝讬诐 讘讜 注诇讬谞讜 讛讞讜诇拽讬谉 注诇 讚讘专讬 专讘讜转讬谞讜 讝"诇 讜讗诪谞诐 讻讬 驻砖讜讟讜 砖诇 讝讛 讛讚讘专 谞专讗讛 砖讗讬谞讜 诪转拽讘诇 注诇 讛讚注转 砖诪砖转讘砖讬谉 讘讛 讜讗谞讬 讘专讞诪讬 砖诪讬讗 驻讬专砖转讬讛 驻讬专讜砖 爪讞 讜讘讬讗专转讬 讟注诪讬讛 讘讬讗讜专 讬驻讛 砖讛讜讗 砖讜讛 诇注谞讬谉 讛讻转讜讘 讜诇住讘专讗 讜讛专讬 讗谞讜 诪讝讻讬专讬谉 讛诪讬诪专讗 讻诇诇讗 讻讚讙专住讬' 讘讙诪' 讜讗讞专 讻谉 谞讗诪专 驻讬专讜砖讛 (讘诪讚讘专 讬状讚:讟状讝) 诪讘诇转讬 讬讻讜诇转 讛' 讬讻讜诇 讛' 诪讬讘注讬 诇讬讛 讗诪专 专' 讗诇注讝专 讗诪专 诪砖讛 诇驻谞讬 讛拽讘"讛 专讘砖"注 注讻砖讬讜 讬讗诪专讜 讗讜诪讜转 讛注讜诇诐 转砖砖 [讻讞讜] 讻谞拽讘讛 讜讗讬谉 讘讜 讻讞 诇讛爪讬诇诐 讗诪专 诇讜 讘谉 注诪专诐 讜讛诇讗 讻讘专 专讗讜 谞住讬诐 讜讙讘讜专讜转 砖注砖讬转讬 注诇 讛讬诐 讗诪专 诇驻谞讬讜 专讘讜谞讜 砖诇 注讜诇诐 讬讗诪专讜 诇驻谞讬 诪诇讱 讗讞讚 讬讻讜诇 诇注诪讜讚 讘驻谞讬 诇"讗 (诪诇讱) [诪诇讻讬诐] 讗讬谞讜 讬讻讜诇 诇注诪讜讚 讗诪专 专' 讬讜讞谞谉 诪谞讬谉 砖讞讝专 讛拽讘"讛 讜讛讜讚讛 诇诪砖讛 砖谞讗' (砖诐) 讜讬讗诪专 讛' 住诇讞转讬 讻讚讘专讱 转谞讗 讚讘讬 专' 讬砖诪注讗诇 讻讚讘专讬讱 注转讬讚讬谉 讗讜诪讜转 讛注讜诇诐 诇讜诪专 讗砖专讬 转诇诪讬讚 砖专讘讜 诪讜讚讛 诇讜 讜讗讜诇诐 讞讬 讗谞讬 讗诪专 专讘讗 讗"专 讬爪讞拽 讗诪专 诇讜 讛拽讘"讛 诇诪砖讛 诪砖讛 讛讞讬讬转谞讬 讘讚讘专讬讱 注讚 讻讗谉 讛讬讗 讛讚专砖讛 砖谞讗诪专讛 讘讝讛 讛驻住讜拽 讜驻讬专讜砖讛 讗谞讜 诪讝讻讬专讬谉 讚注 诇讱 讻讬 讛讞讬讬诐 讜讛讬讻讜诇转 砖转讬 诪讚讜转 讛谉 诪诪讚讜转讬讜 砖诇 讛拽讘"讛 砖讛谉 诪讚讜转 注爪诪讜 讜讙讚讜诇转讜 砖讗讬谞谉 谞讞诇驻讬谉 诪诪谞讜 讻诇诇 讻讬 讛讻讞 讜讛讬讻讜诇转 讗讬谞诐 谞诪爪讗讬诐 讗诇讗 讘诪讬 砖讛讜讗 讞讬 讜诪讬 砖讛讜讗 讞讬 讛注讜诇诪讬诐 砖诇讗 讬转诪讜 砖谞讜转讬讜 讗讬 讗驻砖专 砖诇讗 讬讛讬讛 讬讻讜诇 讜讝讛 讛讚讘专 讗注"驻 砖讛讜讗 砖专讬专 讜诪拽讜讬讬诐 讘住讘专讗 讬砖 诇讜 讞讬讝讜拽 诪谉 讛讻转讜讘 讜讛讬讬谞讜 讚讻转讘 专讞诪谞讗 (讚讘专讬诐 诇状讘:诪壮) 讻讬 讗砖讗 讗诇 砖诪讬诐 讬讚讬 讜讗诪专转讬 讞讬 讗谞讻讬 诇注讜诇诐 驻转讞 讘讝讻专讜谉 讛讬讚 砖讛讜讗 讛讬讻讜诇转 讜住讬讬诐 讘讝讻专 讛讞讬讬诐 讜讗诪专 讞讬 讗谞讻讬 诇注讜诇诐 拽讬讬诪转 诇讜 讛讬讻讜诇转 诪驻谞讬 砖讛讜讗 讞讬 讛注讜诇诪讬诐 讜讘注转 砖讗讬专注 诪注砖讛 讛诪专讙诇讬诐 讜讗诪专 讛拽讘"讛 诇讛砖诪讬讚诐 诇讗讜诪转讜 谞讙砖 讛谞讘讬讗 注诇讬讜 讛砖诇讜诐 讘转驻诇讛 讘注讚诐 讜讗诪专 讘讻诇诇 讚讘专讬讜 诪讘诇转讬 讬讻讜诇转 讛' 讜诇驻讬 砖讬讚注 讛拽讘"讛 讻讬 讗诪转 讚讘专 讜讻讬 讗诐 讛讜讗 诪砖诪讬讚 讗转 讛注诐 讘诪讚讘专 讜讗讬谞讜 诪讻讘砖 诇驻谞讬讛谉 讗转 讗专抓 讻谞注谉 讛讗讜诪讜转 讗讜诪专讬诐 注诇讬讜 讻讬 拽爪专讛 讬讚讜 讜转砖砖 讻讞讜 讜讗讬谞讜 讬讻讜诇 诇注诪讜讚 讻谞讙讚 诇"讗 (诪诇讱) [诪诇讻讬诐] 讜诇讙专砖诐 诪驻谞讬 讘谞讬讜 讜诇驻讬讻讱 拽讘诇 转驻诇转讜 讘注讚诐 讜谞注转专 诇讜 讜讗诪专 住诇讞转讬 讻讚讘专讱 讜讗诪专 诇讜 讗讞专 讻谉 讜讗讜诇诐 讞讬 讗谞讬 讛讜讚讬注 诇谞讘讬讗讜 砖讘讜讚讗讬 讗讬诇讜 讛砖诪讬讚诐 诇注诐 讛讬讜 讛讗讜诪讜转 讗讜诪专讬诐 砖讗讬谉 诇讜 讬讻讜诇转 讜诇讗 讛讬讜 诪讻讬专讬谉 讙讘讜专转讜 讜讛讜讗讬诇 讜讗讬谉 诪转讘专专 诇讛诐 砖讛讜讗 讬讻讜诇 讙诐 讻谉 讗讬谉 诪转讘专专 诇讛诐 砖讛讜讗 讞讬 讜讛谞讛 讘砖讘讬诇 注转讬专转 讛谞讘讬讗 讘注讚 讛注诐 讛讜讚讜 讛讗讜诪讜转 讻讬 讬砖 诇讛拽讘"讛 讛讞讬讬诐 诇注诇诪讬谉 讜谞转讘专专 诇讛诐 砖讛讜讗 讞讬 讜拽讬讬诐 讜讝讻讛 讛谞讘讬讗 诇砖讘讞 讘砖讘讬诇 讝讛 讛讚讘专 讻讬 讘砖讘讬诇 注转讬专转讜 谞讜讚注讛 讙讚讜诇转讜 砖诇 诪诇讻谞讜 讜注爪诪讜 讜讙讘讜专转讜 讜谞转驻专住诪讜 讘拽爪讜转 讛讗专抓 讜谞转讘专专 讜谞转拽讬讬诐 讻讬 讛拽讘"讛 讬转注诇讛 砖诪讜 讞讬 讘注爪诪讜 讜诇驻讬讻讱 讗"诇 专讞诪谞讗 讜讗讜诇诐 讞讬 讗谞讬 讗讞专 砖讗诪专 讻讚讘专讱 转讬讻祝 诇讛 讜讚专砖讬 诇讬讛 专讘谞谉 讛讞讬讬转谞讬 讘讚讘专讬讱 讻诇讜诪专 砖讘砖讘讬诇 注转讬专转讱 讙专诐 讛讚讘专 讜谞转讘专专 诇讗讜诪讜转 砖讗谞讬 讞讬 讜讝讛 讛讜讗 爪讚 讛转讬专讜抓 砖诇 讝讛 讛讚讘专 讜讛讬讛 谞注诇诐 诪讗讚 讜住讬讬注谞讬 讛拽讘"讛 诇讙诇讜转讜 讜诇驻专砖讜 讜诇讗 专讗讬转讬 讗讚诐 砖拽讚诪谞讬 诇讝讛 讛转讬专讜抓 讜讝讛 讛驻讬专讜砖 讬讛讬讛 砖诪讜专 讘讬讚讱:






讛诪讗讬专讬

诇注讜诇诐 讻砖讗讚诐 诪转驻诇诇 诇驻谞讬 讛拽讘"讛 讬住讚讬专 砖讘讞讜 讜讗讞专 讻讱 诪讛 砖讛讜讗 专讜爪讛 诇讘拽砖 讻讚专讱 砖谞转拽谉 讘转驻诇转 讬"讞 讜讻谉 讛讚讘专 谞专诪讝 注诇 讬讚讬 诪砖讛 砖讗诪专 讜讗转讞谞谉 讜讙讜' 讗砖专 诪讬 讗诇 讘砖诪讬诐 讜讘讗专抓 讜讻讜' 讜讻转讬讘 讗讞专讬讜 讗注讘专讛 谞讗 讜讗专讗讛 讜讻讜':





诪讛专砖"讗 - 讞讬讚讜砖讬 讗讙讚讜转

讚讻转讬讘 讜讗砖专 讛专注讜转讬 讜讙讜'. 诇驻讬 驻砖讟讬讛 讜讗砖专 讛专注讜转讬 诇讛诐 讘讙诇讜转 讜讻驻讬专砖"讬 讘住驻专 诪讬讻讛 讗诇讗 讚讗"讻 诇讗 讛"诇 诇转诇讜转 讛专注讛 讘讛拽讘"讛 讚诪驻讬 注诇讬讜谉 诇讗 转爪讗 讛专注讜转 讜讙讜' 讜注"讻 讚专砖讜 讜讗砖专 讛专注讜转讬 砖讘专讗转讬 诇讛诐 讬爪专 讛专注 讻驻讬专砖"讬 讛讻讗 讜讘驻专拽 讛讞诇讬诇 (住讜讻讛 谞讘:): 


谞转诪讜讟讟讜  讻讜'. 驻讬专砖"讬 谞转诪讜讟讟讜 专讙诇讬讛诐 讘诪砖驻讟 讗讘诇 注讻砖讬讜 讬砖 诇谞讜 驻转讞讜谉 驻讛 讻讜' 注"砖 讛讜讗 诪讘讜讗专 讚讜讚讗讬 讗讬谉 讝讛 讟注谞讛 讗诪讬转讬转 讘诪砖驻讟 砖讛专讬 谞转谞讛 讛讘讞讬专讛 诇讗讚诐 讜讻诪讜 砖谞讗诪专 拽讬讚讜砖讬谉 (诇:) 讘专讗转讬 讬爪专 讛专注 讘专讗转讬 转讘诇讬谉 砖讛讬讗 讛转讜专讛 砖讗诇"讻 讛讜转专讛 讛专爪讜注讛 讜讗讬谉 讻讗谉 砖讻专 讜注讜谞砖 讗讘诇 讻讚讬 诇讝讻讜转讜 谞讬转谞讛 讛讘讞讬专讛 诇讗讚诐 砖讬谞爪讞 讛讬爪专 讛专注 讜讬讝讻讛 诇讬讜诐 讛讚讬谉 讗诇讗 讚讛"拽 讚讬砖 诇谞讜 驻转讞讜谉 驻讛 讜讟注谞讛 拽爪转 讘诪砖驻讟 砖诇讗 谞转诪讜讟讟讜 诇讙诪专讬 讘诪砖驻讟 注诇 砖讘专讗 诇谞讜 讬爪讛"专 砖讙讜专诐 诇谞讜 注讜谞讜转 讜讞讟讗讬诐 讜专讗讜讬 诇讛讬讜转 讝讜讻讬谉 讘讚讬谉 讗讞专 砖讬注谞砖讜 注诇 讞讟讗诐 讜诇讗 讬转诪讜讟讟讜 诇讙诪专讬 讜讛讬讬谞讜 砖讛讜讚讛 讜讛住讻讬诐 讘讝讛 诇讚讘专讬 讗诇讬讛讜 砖诇讗 讬转诪讜讟讟讜 诇讙诪专讬 注诇 讬讚讬 讟注谞讛 讝讜 讜诪"诪 拽讗诪专 砖讛讟讬讞 讚讘专讬诐 讻诇驻讬 诪注诇讛 砖讛专讬 讟注谞讛 讝讜 讗讬谞讛 讗诪讬转讬转 砖讬讛讬讜 驻讟讜专讬谉 诇讙诪专讬 讘讬讜诐 讛讚讬谉 讚讻讬讜谉 讚谞讬转谉 诇讛诐 讛讘讞讬专讛 讛讬讛 诇讛诐 诇讻讜祝 讬爪专诐 讜诪讬讬转讬 讙' 拽专讗讬 讘讙' 注谞讬谞讬诐 讜讗砖专 讛专注讜转讬 讜讙讜' 注诇 砖讘专讗转讬 讛讬爪专 讛专注 讛谞讛 讻讞讜诪专 讘讬讚 讛讬讜爪专 讜讙讜' 砖讬砖 讘讬讚 讛拽讘"讛 讙诐 注转讛 砖谞讬转谉 讛讘讞讬专讛 讘谞讜 诇讛住讬专 讛讬爪讛"专 诪诪谞讜 讜讛住讬专讜转讬 诇讘 讛讗讘谉 讜讙讜' 砖讻谉 讬注砖讛 讛拽讘"讛 诇谞讜 诇注转讬讚 诇讛住讬专讜 诪讗转谞讜 讘讘"讬: 


砖谞讗诪专  讜讬转驻诇诇 讗诇 讛' 讜讙讜'. 讬砖 诇注讬讬谉 讘讝讛 讚讝讛 讛诇砖讜谉 讜讬转驻诇诇 讗诇 讛' 谞诪爪讗 讘讻诪讛 谞讘讬讗讬诐 讜讛诪拽专讗 诪诇讗 诪讛诐 讜诪讬 讛讻专讬讞 诇专"讗 诇讜诪专 诇讙讘讬 诪砖讛 讗诇 转拽专讬 讗诇 讗诇讗 注诇 讜砖讛讟讬讞 讚讘专讬诐 讻讜' 讜讙诐 诇讗 诪爪讬谞讜 砖讜诐 拽专讗 讜讬转驻诇诇 讗诇 讛' 讜讙讜' 讙讘讬 诪砖讛 讜讗诐 谞讙讬讛 讜讬转驻诇诇 诪砖讛 讗诇 讛' 讜讙讜' 讜讛讬讬谞讜 拽专讗 讚驻专砖转 诪转讗讜谞谞讬诐 诇讗 讬讚注谞讜 诪讗讬 讛讟讞转 讚讘专讬诐 讗讬讻讗 砖诐 讜谞专讗讛 诇讛讙讬讛 讜讗转驻诇诇 讗诇 讛' 讜讙讜' 讜讛讬讬谞讜 拽专讗 讚驻专砖转 注拽讘 讚砖诐 讗讬讻讗 讛讟讞转 讚讘专讬诐 讚讻转讬讘 诪讘诇转讬 讬讻讜诇转 讛' 讜讙讜' 讜讻讚诇拽诪谉 讘砖诪注转讬谉 讜诪砖讜诐 讚讘讛讗讬 拽专讗 讗诇 讛' 谞专讗讛 讻诪讬讜转专 讚讛讜讬 住讙讬 诇讬讛 诇诪讬诪专 讜讗转谞驻诇 诇驻谞讬 讛' 讜讙讜' 讜讗转驻诇诇 讜讗讜诪专 讛' 讗诇讛讬诐 讜讙讜' 讜注"讻 讚专砖讜 讗诇 讛' 讗诇 转拽专讬 讗诇 讗诇讗 注诇 砖讗"诇 诇讬砖专讗诇 砖讛讜爪专讱 讘砖讘讬诇诐 诇讛讟讬讞 讚讘专讬诐 讻诇驻讬 砖诪讬讗 讜讚讜"拽: 


诪讗讬  讜讚讬 讝讛讘 讻讜'. 专"诇 讚诇驻讬 讛注谞讬谉 砖讝讛 讛驻住讜拽 讗诇讛 讛讚讘专讬诐 讜讙讜' 诪砖转注讬 讘转讜讻讞讜转 砖讚讘专 注诐 讻诇诇 讬砖专讗诇 讘专诪讝 诇讗 讛"诇 诇诪讻转讘 专拽 讝讛讘 砖讛讜讗 专诪讝 注诇 讛注讙诇 砖注砖讜 诪讝讛讘 讜诪讗讬 讜讚讬 讝讛讘 砖讛讜讗 讗讚专讘讛 讛转谞爪诇讜转诐 讚诪转讜讱 专讘讜讬 讝讛讘 砖谞转谉 诇讛诐 注砖讜 讗转 讛注讙诇 讜注"讻 讚专砖讜 砖讻讱 讗诪专 诪砖讛 诇驻谞讬 讛拽讘"讛 讻讜' 讜讗转讛 讙专诪转 诇讛诐 讜专砖"讬 讘讞讜诪砖 讛讘讬讗 讚专砖讛 讝讜 讗讜讬砖讘 诪砖讛 讗诇 讛' 讜讙讜' 讜讬注砖讜 诇讛诐 讗诇讛讬 讝讛讘 注"砖: 


砖谞讗诪专  讻诪专注讬转诐 讜讙讜'. 诪讬讬转讬 讻诇 讛谞讬 拽专讗讬 讚讜诪讬诐 诇讙' 讛诪砖诇讬诐 砖讝讻专 讜讬砖讘注讜 砖讘注讜 讜讬专诐 诇讘诐 讜讙讜" 讜讻谉 驻谉 转讗讻诇 讜砖讘注转 讜专诐 讜讙讜' 讛讜讗 讛诪砖诇 诇讗专讬 谞讜讛诐 诪转讜讱 拽讜驻讛 砖诇 讘砖专 讜讗讻诇 讜砖讘注 讜讚砖谉 讜驻谞讛 讗诇 讗诇讛讬诐 讜讙讜' 讛讜讗 讛诪砖诇 诇讘谉 砖讛专讞讬爪讜 讻讜' 讜讛讜砖讬讘讜 注诇 驻转讞 讝讜谞讜转 讻讜' 讜讬砖诪谉 讬砖讜专讜谉 讜讬讘注讟 讜讙讜' 讛讜讗 讛诪砖诇 诇驻专讛 讻讜' 讜讛讬转讛 诪讘注讟转 讘讜 讻讜': 


讜讛讜讚讛  诇诪砖讛 讻讜'. 讙诐 讘讻讗谉 讬砖 诇驻专砖 讚讜讚讗讬 讗讬谉 讝讜 讟注谞讛 诇驻讜讟专诐 诪注讜谞砖 注诇 诪注砖讛 讛注讙诇 讻讬讜谉 砖谞讬转谉 诇讛诐 讛讘讞讬专讛 讜讻诪"砖 讜讘讬讜诐 驻拽讚讬 讜驻拽讚转讬 讜讙讜' 讗讘诇 讛讜讚讛 讜讛住讻讬诐 注诐 诪砖讛 砖诇讗 讬转诪讜讟讟讜 诇讙诪专讬 讻诪"砖 讘转讞诇讛 讜讬讞专 讗驻讬 讘讛诐 讜讗讻诇诐 讜讙讜' 讜诪讬讬转讬 讚讛讜讚讛 诪讚讻转讬讘 讜讻住祝 讛专讘讬转讬 诇讛诐 讜讝讛讘 讜讙讜' 诪诇转 讜讝讛讘 拽讗讬 讙诐 讗讛专讘讬转讬 讜讻驻讬专砖"讬 讘住驻专 讛讜砖注 讜注讬"诇 讚讛讗讬 拽专讗 诇讗讜 讘注讙诇 砖注砖讜 讘诪讚讘专 讗讬讬专讬 讗诇讗 讘讘注诇 砖注讘讚讜 讬砖专讗诇 讘讝诪谉 讛讜砖注 讜拽讗讬 讗拽专讗 讚讜讻住祝 讛专讘讬转讬 诇讛诐 讜讛诐 讛讜住讬驻讜 诇注砖讜转 讝讛讘 诇讘注诇 讜诪讬讬转讬 转诇诪讜讚讗 讚讻"砖 讻砖讛专讘讛 诇讛诐 讝讛讘 讘注讙诇 讻讚讻转讬讘 讜讚讬 讝讛讘 砖讛讜讚讛 讜讛住讻讬诐 讛拽讘"讛 诇诪砖讛: 


专讚  诪讙讚讜诇转讱 讻讜'. 讗讬谉 诇驻专砖 讚讬爪讗 诇讛诐 讝讛 讛讚专砖 诪砖讜诐 讚诇讱 专讚 讛讜讗 诇砖讜谉 讻驻诇 讚讛讜讛 住讙讬 诇诪讻转讘 讞讚 诪谞讛讜谉 讗讜 诇讱 讗讜 专讚 讚讛讗 诪爪讬谞讜 讛讗讬 诇讬砖谞讗 讙讜驻讬讛 讚讻转讬讘 诇讱 专讚 讜注诇讬转 讜讙讜' 讜诪讗讬 转讚专讜砖 讘讬讛 讜谞专讗讛 讚诇讱 专讚 讻讗谉 讗讬谉 诇讜 诪拽讜诐 诇驻讬 驻砖讟讬讛 讚诪讛 讗"诇 讛拽讘"讛 诇讱 专讚 讻讬讜谉 讚诇讗 讛讜讝讻专 讘拽专讗 讻讗谉 诪讛 讬注砖讛 诪砖讛 讘讬专讬讚转讜 诪砖讗"讻 讘诇讱 专讚 讜注诇讬转 讜讙讜' 砖讗"诇 讛拽讘"讛 诇诪砖讛 砖讬专讚 讜讬讘讬讗 注诪讜 讗讛专谉 讜讻讛谞讬诐 讘注诇讬讬转讜 讻诪驻讜专砖 讘拽专讗 讜注"讻 讚专讬砖 讛讻讗 讚诪讗诪专 诇讱 专讚 讛讬讗 讙讜驻讗 讚诪诇转讗 诇讱 专讚 诪讙讚讜诇转讱 讻讜' 讜拽"诇: 


讗诪专  诪砖讛 讚讘专 讝讛 转诇讜讬 讘讬 讻讜'. 诇驻讜诐 专讬讛讟讗 讝讛 讛诪讗诪专 住讜转专 诪讬诪专讗 讚讘住诪讜讱 砖讗诪专讜 讜注转讛 讛谞讬讞讛 诇讬 讜讙讜' 诪诇诪讚 砖转驻住讜 诪砖讛 诇讛拽讘"讛 讻讜'. 讜讗"讻 讛"谞 讛讻讗 砖谞讗诪专 讛专祝 诪诪谞讬 讜讗砖诪讬讚诐 讜讙讜' 注砖"讝 拽讗诪专 砖转驻住讜 诪砖讛 诇讛拽讘"讛 讻讜' 讜诇讗 砖讛专讗讛讜 砖讬砖 讘讬讚讜 讻讞 诇诪讞讜诇 注诇 讬讚讬 转驻诇讛 讻驻讬专砖"讬 讚讛讬讬谞讜 讛专祝 诪诪谞讬 讜讙讜' 讚诪砖谞讛 转讜专讛 讜讛讬讬谞讜 讜注转讛 讛谞讬讞讛 诇讬 讜讙讜' 讚驻专砖转 讻讬 转砖讗 讜讬讜转专 拽砖讛 诇驻讬专砖"讬 讘讞讜诪砖 讘驻' 讻讬 转砖讗 砖驻讬专砖 讜注转讛 讛谞讬讞讛 诇讬 注讚讬讬谉 诇讗 砖诪注谞讜 砖讛转驻诇诇 讜讛讜讗 讗诪专 讜注转讛 讛谞讬讞讛 诇讬 讗诇讗 讻讗谉 驻转讞 诇讜 驻转讞 讜讛讜讚讬注讜 砖讛讚讘专 转诇讜讬 讘讜 讻讜' 注"砖 讜讛讬讬谞讜 讻诪讗诪专诐 讛讻讗 讗拽专讗 讚诪砖谞讛 转讜专讛 讛专祝 诪诪谞讬 讜讗砖诪讬讚诐 讗讘诇 讗拽专讗 讚讛谞讬讞讛 诇讬 拽讗诪专 讛讻讗 诪诇诪讚 砖转驻住讜 讻讜' 讜讗驻砖专 讚诪砖诪注 诇讬讛 讚讛谞讬 讗诪讜专讗讬 讚讛讻讗 驻诇讬讙讬 讜诪讗谉 讚诪驻专砖 诇讬讛 讘拽专讗 讚讛专祝 诪诪谞讬 讜讗砖诪讬讚诐 砖讛讜讚讬注讜 砖讛讚讘专 转诇讜讬 讘讜 讛"谞 诪驻专砖 诇讛 讘拽专讗 讚讛谞讬讞讛 诇讬 讜讻诪讜 砖驻讬专砖"讬 讘讞讜诪砖 讜诪讗谉 讚诪驻专砖 诇讬讛 讛讻讗 讗拽专讗 讚讛谞讬讞讛 诇讬 诪诇诪讚 砖转驻住讜 讻讜' 讛"谞 讚诪驻专砖 诇讬讛 讗拽专讗 讚讛专祝 诪诪谞讬. 讗讱 拽砖讛 诇讚讘专讬讜 讚讛"诇 诇转诇诪讜讚讗 诇诪讬诪专 讜驻诇讬讙讗 讜注"拽 诪讗谉 讚诪驻专砖 诇讬讛 砖讛讚讘专 转诇讜讬 讘讜 讗拽专讗 讚讛专祝 诪诪谞讬 讜讙讜' 讚诪砖谞讛 转讜专讛 讗诪讗讬 诇讗 诪驻专砖 诇讬讛 讛讻讬 讗拽专讗 讚驻专砖转 讻讬 转砖讗 讜注转讛 讛谞讬讞讛 诇讬 讜讻驻讬专砖"讬 讘讞讜诪砖 讜诇讜诇讬 驻讬专讜砖讜 讘讞讜诪砖 谞专讗讛 讚诇讗 驻诇讬讙讬 讜诪砖讬谞讜讬 讛诇砖讜谞讜转 讚驻专砖转 讻讬 转砖讗 讛谞讬讞讛 诇讬 讜讚诪砖谞讛 转讜专讛 讛专祝 诪诪谞讬 诪砖诪注 诇讛讜 诇驻专砖 讘讘' 注谞讬谞讬诐 讚诪转讞诇讛 转砖砖 讻讞讜 砖诇 诪砖讛 讜诇讗 讬讚注 诇讛转驻诇诇 注讚 砖讗"诇 讛专祝 诪诪谞讬 讜讙讜' 砖讛讜讚讬注讜 砖讛讚讘专 转诇讜讬 讘讜 讜砖讜讘 讗讞专 砖讛转讞讬诇 诇讛转驻诇诇 转驻住讜 诇讛拽讘"讛 讻讘讬讻讜诇 讘转驻诇转讜 讜诇讗 讛谞讬讞讜 注讚 砖讬诪讞讜诇 讜讬住诇讞 诇讛诐 讜讚讜"拽: 


讜诪讛  讻住讗 砖诇 讙' 专讙诇讬诐 讻讜'. 转砖讜讘讛 讝讜 诇诪讚讜 诪诪讛 砖讗诪专 讝讻讜专 诇讗讘专讛诐 诇讬爪讞拽 讜诇讬砖专讗诇 讜讙讜' 讜讻驻讬专砖"讬 讘讞讜诪砖 讚专砖讛 讝讜 讗拽专讗 讚讝讻讜专 诇讗讘专讛诐 讜讙讜' 讜讻谉 讬砖 诇驻专砖 砖讗诪专讜 讛讻讗 讜诇讗 注讜讚 讗诇讗 砖讬砖 诇讬 讘讜砖转 驻谞讬诐 诪讗讘讜转讬 讻讜' 讗讛讛讜讗 拽专讗 讚讝讻讜专 诇讗讘专讛诐 讜讙讜' 讛讜讗 住诪讬讱 讜讘砖"专 讗讬讻讗 讻诪讛 讚专砖讜转 诪讝讻讬专转 讙' 讗讘讜转 注"砖 讜讻住讗 砖诇 专讙诇 讗讞讚 注讗讻"讜 诇讗讜 讚讜拽讗 讚讛讗 讗讜转谉 讙' 专讙诇讬诐 讗讬转谞讛讜 谞诪讬 讘讘谞讬 诪砖讛 讗诇讗 讚讛"拽 讻讬讜谉 讚讻住讗 砖诇 讙' 专讙诇讬诐 讬讻讜诇 诇注诪讜讚 砖驻讬专 讜诪驻谞讬 讻注住讱 讗讬谉 诇讜 拽讬讜诐 讜讛注诪讚讛 诪讛 讬讜注讬诇 诇讬 专讙诇 讗讞讚 讛谞讜住祝 诇讛注诪讬讚讜 诪驻谞讬 讻注住讱 讜拽"诇: 


注讚  砖讛讞诇讛 讻讜'. 专砖"讬 讙专住 砖讛讞诇讛讜 讛驻爪讬专 讘讜 讻讜' 注"砖 讜诇讗 讬讚注谞讗 诪砖诪注讜 讜注"驻 砖"专 讬砖 诇驻专砖 砖注砖讛 注爪诪讜 讞讜诇讬谉 讜讛讻讬 讗讬转讗 砖诐 讜讬讞诇 诪砖讛 讜讙讜' 砖注诪讚 讘拽诇讜转 专讗砖 诇驻谞讬 讛拽讘"讛 讻讜' 讛讜讬 讜讬讞诇 诪砖讛 讜讛讬讬谞讜 讻讚诇注讬诇 砖讛讟讬讞 讚讘专讬诐 讻诇驻讬 砖诪讬讗 讘砖讘讬诇 讬砖专讗诇 讜诇讗 讛讬讛 诪转驻诇诇 讻讚专讱 讛诪转驻诇诇讬诐 讘讻讜讘讚 专讗砖 讜注讜讚 讬砖 讻诪讛 讚专砖讜转 讘砖"专 讘讝讛 注"砖 讜讻讜诇谉 谞讚专砖讜 诪诇砖讜谉 讜讬讞诇 讚诇讗 讻转讬讘 讜讬转驻诇诇: 


注讚  砖讛驻专 诇讜 谞讚专讜 讻讜'. 诪驻讜专砖 讘砖"专 讻讘专 谞砖讘注转讬 讝讜讘讞 诇讗诇讛讬诐 讬讞专诐 讻讜' 讗诪专 诪砖讛 专讘砖"注 讜诇讗 谞转转 诇讬 讛驻专讛 讻讜' 讛讜讗 讗讬谞讜 诪讬讞诇 讻讜' 注"砖 讘讗讜专讱 讜诪讻讗谉 谞诪讬 诪讜讻讞 讛讗 讚拽讗诪专讬谞谉 讘讞讙讬讙讛 (讬讜"讚.) 讘讗驻讬 谞砖讘注转讬 讜讞讜讝专谞讬 讘讬 诇讗 讻诪讜 砖讛讘讬谞讜 讛转讜住' 讘驻专拽 讛住驻讬谞讛 (讘讘讗 讘转专讗 注讚.) 砖讛讜讗 诪讬驻专 讘注爪诪讜 讗诇讗 砖讞讜讝专谞讬 讘讬 讜讬砖 诇讬 驻转讞 讗讜 讞专讟讛 诇讛驻专 注诇 讬讚讬 讗讞专讬诐 讻讚讗诪专讬谞谉 讘讛讚讬讗 讛讻讗 讘讛拽讘"讛 讛讜讗 讗讬谞讜 诪讜讞诇 讗讘诇 讗讞专讬诐 诪讜讞诇讬谉 诇讜 讜讛讻讬 诪驻讜专砖 讘砖"专 讗诪专 讛拽讘"讛 诇诪砖讛 转讜讛讛 讗谞讬 注诇 讛专注讛 讻讜' 讗诪专 诪砖讛 诪讜转专 诇讱 讻讜' 讜注讬讬谉 讘讞讬讚讜砖讬谞讜 驻专拽 讛住驻讬谞讛: 


讞讜诇讬谉  讛讜讗 诇讱 讻讜'. 讜讻讛"讙 讚专砖讜 讘驻"拽 讚诪住讻转 注"讝 (讚.) 讞诇讬诇讛 诇讱 讜讙讜' 讞讜诇讬谉 讛讜讗 诇讱 诇讛诪讬转 爪讚讬拽 注诐 专砖注 讜讙讜' 讚讛"谞 讛讻讗 讻诪讛 爪讚讬拽讬诐 讛讬讜 砖诇讗 注砖讜 讗转 讛注讙诇 讜转砖讗 诇讻诇 讛注讚讛 讘砖讘讬诇 讝讻讜转 讛爪讚讬拽讬诐 讜注"砖 讘驻"拽 讚诪住讻' 注"讝 讘讞讬讚讜砖讬谞讜: 


讜注讻砖讬讜  谞砖讘注转 诇讛诐 讘砖诪讱 讛讙讚讜诇 讜讻讜'. 诪驻讬专砖"讬 讘讞讜诪砖 讘讗讘专讛诐 讻转讬讘 讘讬 谞砖讘注转讬 讜讙讜' 讜讘讬爪讞拽 讗诪专 讜讛拽讬诪讜转讬 讜讙讜' 讗砖专 谞砖讘注转讬 讜讙讜' 讜诇讬注拽讘 谞讗诪专 讗谞讬 讗诇 砖讚讬 驻专讛 讜讙讜' 谞砖讘注 诇讜 讘讗诇 砖讚讬 注讻"诇: 


讗砖专  讗诪专转讬 讗砖专 讗诪专转 诪讘注讬 诇讬讛. 诇讻讗讜专讛 谞讬讞讗 讗砖专 讗诪专转讬 讚拽讗讬 讗讜转讚讘专 讗诇讬讛诐 讜讙讜' 砖讻谉 讚讘专转 讗诇讬讛诐 讻讘专 讜讻诇 讛讗专抓 讗砖专 讗诪专转讬 讜讙讜' 讗诇讗 讚诇讗 诪爪讬谞讜 砖讚讘专 诇讗讘讜转 讻讘专 讘讛讘讟讞转 讗专抓 讘讛讗讬 诇讬砖谞讗 讗砖专 讗诪专转讬 讗转谉 讜讙讜' 讜诇诪讗讬 讚拽讗诪专 诪讻讗谉 讜讗讬诇讱 讚讘专讬 讛专讘 讛讬讬谞讜 砖注讻砖讬讜 讚讘专 诇讬砖专讗诇 讻讱 讜讻诇 讛讗专抓 讛讝讗转 讗砖专 讗诪专转讬 讻讘专 诇讗讘讜转 讗转谉 讜讙讜' 讜讛讜讚讛 诇讚讘专讬 诪砖讛 砖诇讗 诇讻诇讜转诐 讜诪"讚 讗诇讜 讜讗诇讜 讚讘专讬 转诇诪讬讚 讻讜' 讘讚专讱 讜讬讻讜讞 诇讛拽讘"讛 讜转讚讘专 讗诇讬讛诐 讜讙讜' 讜讙诐 讗谞讬 讗诪专转讬 诇讛诐 讘砖诪讱 讘讛讘讟讞转 讛讗专抓 注讻砖讬讜 诪讛 讻讜' 讜拽"诇: 


讬讻讜诇  诪讘注讬 诇讬讛 讻讜'. 讘讞讜诪砖 驻专砖"讬 诇驻讬 驻砖讜讟讜 讬讻讜诇转 砖诐 讚讘专 讛讜讗 讜讛讚专砖 讚讛讻讗 讬诪讗谉 讝讛 讚讗"讻 讛讜讛 诇讬讛 诇诪讻转讘 诪讘诇转讬 讬讻讜诇转 诇讛' 讜讙讜' 讘诇诪"讚 讻诪"砖 讛专讗"诐: 


转砖砖  讻讞讜 讻谞拽讘讛 讻讜'. 讛讜讗 诪讘讜讗专 讻诪"砖 讻讬 讛拽讘"讛 讬讞讬讚 讘注诇讬讜谞讬诐 讜讗讚诐 讬讞讬讚 讘转讞转讜谞讬诐 讛讜讗 诪讜砖诇 注诇 讻诇 讛讘专讜讗讬诐 诇诪讟讛 讜讻诪"砖 讘诪讬谉 讛讗讚诐 讜专讚讜 讘讚讙转 讛讬诐 讜讙讜' 讜注讬拽专 讛诪诪砖诇讛 讘诪讬谉 讛讗讚诐 讘讝讻专 讻讬 讛谞拽讘讛 讬砖 诇讛 诪讜砖诇 讗讞专 注诇讬讛 讻诪"砖 讜讛讜讗 讬诪砖诇 讘讱 讜讙讜' 讜讝"砖 诪砖讛 诇讛拽讘"讛 讙诐 讻讬 专讗讜 讘诪爪专讬诐 讻讬 讬砖 诇讱 诪诪砖诇讛 讘注诇讬讜谞讬诐 讻讝讻专 讛讝讛 讜讻诪"砖 讛' 讗讬砖 诪诇讞诪讛 讜讙讜' 注讻砖讬讜 砖转讻诇讛 讗讜转诐 讬讗诪专讜 讗讜讛"注 讻讬 讗讬谉 讝讛 讗诇讗 讚讜讙诪转 诪诪砖诇转 讛谞拽讘讛 注诇 讛讘专讜讗讬诐 讘转讞转讜谞讬诐 砖讬砖 诇讛 注讜讚 诪讜砖诇 讗讞专 注诇讬讛 砖讛讜讗 讛讝讻专 讜注"讻 讗讬谉 诇讜 讬讻讜诇转 谞讙讚 诇"讗 诪诇讻讬诐 讻讬 讬砖 诪讜砖诇 注诇讬讜 讘注诇讬讜谞讬诐: 


砖讞讝专  讛拽讘"讛 讻讜'. 讚讛讬讬谞讜 砖讛讜讚讛 诇讚讘专讬 讜讬讻讜讞 讝讛 诪讘诇转讬 讬讻讜诇转 讜讙讜' 砖谞讗诪专 讜讬讗诪专 讛' 住诇讞转讬 讻讚讘专讬讱 诪讬讜转专 诇讜诪专 砖住诇讞转讬 诇讛诐 讻讚讘专讬 讜讬讻讜讞 砖诇讱 讜讻驻讬专砖"讬 讘讞讜诪砖 讻讚讘专讱 砖讗诪专转 驻谉 讬讗诪专讜 诪讘诇转讬 讬讻讜诇转 讛' 注讻"诇. 讜驻讬专砖 讛专讗"诐 诇讗 讻讚讘专讱 砖讗转讛 讗讜诪专 讜注转讛 讬讙讚诇 谞讗 讻讞 讜讙讜' 讛住诪讜讱 诇讜 讚讗诇"讻 讻讚讘专讬讱 诇"诇 诪讗讞专 砖讗"诇 住诇讞转讬 诇诪讚谞讜 砖讛讜讗 讻讚讘专讬讜 注讻"诇. 讜转谞讗 讚讘讬 专讘讬 讬砖诪注讗诇 讛讜住讬祝 诇讜诪专 诪讬转讜专讗 讚讻讚讘专讱 诇讜诪专 诪注诇转 诪砖讛 砖注转讬讚讬诐 讗讜讛"注 诇讜诪专 讻谉 讗砖专讬 讻讜' 谞拽讟 讗讜讛"注 诪砖讜诐 讚讘砖讘讬诇 驻谉 讬讗诪专讜 讛讙讜讬诐 诪讘诇转讬 讬讻讜诇转 讜讙讜' 讞讝专 讛拽讘"讛 讜讛讜讚讛 诇诪砖讛 诪诇讻诇讜转 讬砖专讗诇 讜注"讝 讙诐 讬讗诪专讜 讗讜讛"注 讗砖专讬 转诇诪讬讚 讻讜' 讜讚讜"拽: 


讛讞讬讬转谞讬  讜讻讜'. 驻讬' 专砖"讬 讘驻谞讬 讗讜讛"注 注讻"诇 讜诪讜住讘 讗拽专讗 讚诇注讬诇 讻讚讘专讬讱 砖讬讗诪专讜 讛讗讜讛"注 诪讘诇转讬 讬讻讜诇转 讛' 诇讛转讬砖 讻讞讜 讻谞拽讘讛 讛讞讬讬转谞讬 诇转转 讻讞 讜讙讚讜诇讛 诇讬 讻诪"砖 讜注转讛 讬讙讚诇 谞讗 讻讞 讛' 讜讙讜' 讜诇驻讬 驻砖讜讟讜 驻讬专砖"讬 讘讞讜诪砖 诪诇砖讜谉 砖讘讜注讛 讜讻讛"讙 讘驻专砖讛 讝讜 讗诪讜专 讗诇讬讛诐 讞讬 讗谞讬 谞讗诐 讛' 讜专讘讬诐 讻诪讜讛讜 讘谞讘讬讗讬诐 诪诇' 砖讘讜注讛 讗讘诇 讛讚专砖 讬诪讗谉 讝讛 讘讻讗谉 讚讗"讻 讛讜讛 诪拽专讗 诪住讜专住 讻驻讬专砖"讬 讜专诪讘"谉 讘讞讜诪砖 讜注"讻 讚专砖讜讛讜 砖讛讜讗 住诪讜讱 诇讻讚讘专讱 讛谞讗诪专 诇诪注诇讛 讙诐 讘讻讜诇诐 谞讗诪专 讞讬 讗谞讬 谞讗诐 讛' 讚拽讗讬 讗砖讘讜注讛 讚讘转专讬讛 讜讻讗谉 诇讗 讻转讬讘 讘讬讛 谞讗诐 讚拽讗讬 讗讚诇注讬诇 讜拽"诇: 


诇注讜诇诐  讬住讚专 讗讚诐 砖讘讞讜 讻讜'. 诪驻讜专砖 诇注讬诇 讘驻讬专拽讬谉 讜驻"拽 讚诪住讻转 注讜"讙 (讘专讻讜转 讝:) 注"砖:





讞讻诪转 砖诇诪讛

讙诪专讗 讬讻讜诇转 讛' 讬讻讜诇 讛' 讻讜' 讻爪"诇:





专砖"砖

专砖"讬 讚"讛 讛专祝. 砖讬砖 讻讞 讘讬讚讜 诇诪讞讜诇 讻讜'. 讘专砖"讬 砖讘注"讬 讛讙讬' 诇诪讞讜转:





讛讙讛讜转 讬注讘"抓

讙诪' 讘砖讘讬诇 讻住祝 讜讝讛讘 讻讜'. 谞"讘 讘诪爪专讬诐 讜讘讬诐:


砖诐 诪讬讚 转砖砖 讻讞讜 砖诇 诪砖讛 讻讜'. 谞"讘 砖讛讬讛 注谞讜 诪讗讚 讜诇讗 讘讗 讘讚注转讜 诇讘拽砖 讙讚讜诇讛 诇注爪诪讜:


砖诐 专讗讜 驻专谞住 砖讛注诪讬讚 注诇讬讛诐 讘拽砖 讻讜'. 谞"讘 讻诇讜诪专 讟讜讘 讛讬讛 讘注讬谞讬讜 讛讘讟讞转 讜讗注砖讛 讗讜转讱 讜讙讜' 诇驻讬讻讱 诇讗 讘拽砖 注诇讬讛诐. 讜讛专讬 讝讛 讻讗讬诇讜 讘拽砖 讝讗转 诪讬讚讜:


砖诐 注讚 砖讛讞诇讛讜 谞"讘 讛讜讗 讻诪砖诪注讜 讻注谞讬谉 砖讻转讜讘 (砖讜驻讟讬诐 讬) 讜转拽爪专 谞驻砖讜 讘注诪诇 讬砖专讗诇 砖讻讱 讬驻讛 讻讞谉 砖诇 谞讘讬讗讬诐 讜讞讻诪讬诐 讜讻谉 讘住诪讜讱 讛讞讬讬转谞讬 讘讚讘专讱 讜讛专谞讛 讻讬讜爪讗 讘讜 讘诪拽专讗 讜讘转诇诪讜讚:





讘谉 讬讛讜讬讚注

讗执诇职诪指诇值讗 砖讈指诇止砖讈 诪执拽职专指讗讜止转 讛址诇旨指诇讜旨, 谞执转职诪讜止讟职讟讜旨 专址讙职诇值讬讛侄诐 砖讈侄诇 砖讉讜止谞职讗值讬 讬执砖讉职专指讗值诇. 谞专讗讛 诇讬 讘讜讚讗讬 讻讬 砖诇砖 诪拽专讗讜转 讗诇讜 诇讗 讬爪讬诇讜 诇驻讟专诐 讘诇讗 讻诇讜诐, 讗诇讗 讬讜注讬诇讜 砖诇讗 讬转拽讬讬诐 诪讗诪专 讛谞讘讜讗讛 谞驻砖 讛讞讜讟讗转 讛讬讗 转诪讜转, 讻讚讬谉 注讜讘专 注诇 讙讝讬专转 诪诇讱, 讗诇讗 讛拽讘"讛 注讜砖讛 注诪讜 讞住讚 诇拽讘诇讜 讘转砖讜讘讛, 讜讬谞讛讜讙 讘讜 讚讬谉 讚' 讞诇讜拽讬 讻驻专讛, 讜诇讝讛 讗诪专 砖职讈诇止砖指讈讛 讛值诪指旨讛 诪值讬讟执讬讘值讬 爪指注址讚, 讛诐 砖诇讜砖 诪拽专讗讜转 讗诇讜, 讜职讗址专职讘指旨注指讛 诪值讬讟执讘值讬 诇指讻侄转, 讛诐 讗专讘注讛 讞诇讜拽讬 讻驻专讛, 讜讛讗 讚讗诪专 谞执转职诪讜止讟职讟讜旨 专址讙职诇值讬讛侄诐 砖讛讝讻讬专 讛讚讘专 注诇 讛专讙诇讬诐, 谞专讗讛 诇讬 讘住"讚 讻讬 讗祝 注诇 驻讬 砖讗诪专 讛谞讘讬讗 谞侄旨驻侄砖讈 讛址讞止讟值讗转 讛执讬讗 转指诪讜旨转, 注诐 讻诇 讝讛 转讜专讛 讛讬讗 砖讗讬谉 讝讛 讗诇讗 讘讬讞讬讚讬诐 讗讘诇 讘讻诇诇讜转 讬砖专讗诇 讗讬 讗驻砖专 诇拽讬讬诐 诪讬转讛 诪诪砖 砖讛讜讗 讻诇讬讛 讘专 诪讬谞谉, 讚讗讬 讗驻砖专 诇讛讬讜转 讻诇讬讛 讘讬砖专讗诇 诪驻谞讬 砖讛诐 讞诇拽讜 讬转讘专讱, 讜专拽 讛讻讜谞讛 砖讬讛讬讛 诇讛诐 注讜谞砖 讛讞砖讜讘 讘诪拽讜诐 诪讬转讛, 讚讛讬讬谞讜 '注谞讬讜转' 讻诪讜 砖讗诪专讜 注谞讬 讞砖讜讘 讻诪转, 讗诪谞诐 注诇 讬讚讬 砖诇砖 诪拽专讗讜转 讗诇讜 讙诐 诪注讜谞砖 讝讛 砖讛讜讗 注谞讬讜转 诇讻讜诇诐 谞讬爪讜诇讬诐 讬砖专讗诇, 讜讬讚讜注 诪讛 砖讻转讘讜 专讘讜转讬谞讜 讝"诇 注诇 驻住讜拽 (讚讘专讬诐 讬讗, 讜) 讜职讗值转 讻指旨诇 讛址讬职拽讜旨诐 讗植砖侄讈专 讘职旨专址讙职诇值讬讛侄诐, 讝讛 诪诪讜谞讜 砖诇 讗讚诐 砖诪注诪讬讚讜 注诇 专讙诇讬讜, 讜诇讝讛 讗诪专 讻讗谉 讗执诇职诪指诇值讗 砖讈指诇止砖讈 诪执拽职专指讗讜止转 讛址诇旨指诇讜旨, 谞执转职诪讜止讟职讟讜旨 专址讙职诇值讬讛侄诐, 讚讛讬讬谞讜 诪诪讜谞诐.



讗值讬谉 讗植专执讬 谞讜止讛值诐 诪执转旨讜止讱职 拽只驻旨指讛 砖讈侄诇 转旨侄讘侄谉, 讗侄诇旨指讗 诪执转旨讜止讱职 拽只驻旨指讛 砖讈侄诇 讘旨指砖讉指专. 拽砖讗 诇诪讛 讛讜爪专讱 诇讛讘讬讗 砖诇砖讛 诪砖诇讬诐 讘讝讛? 讜谞专讗讛 诇讬 讘住"讚 砖讬砖 砖讜讙讙 拽专讜讘 诇诪讝讬讚, 讻诪讜 注谞讬谉 诇讜讟 讘诇讬诇讛 讛砖谞讬讛 砖讻讘专 讬讚注 讘专讗砖讜谞讛 砖砖转讬讛 转讘讬讗讛讜 诇讞讟讗 讝讛, 诇诪讛 砖转讛 讘砖谞讬讛, 讜讛讘' 诪讝讬讚 讙诪讜专, 砖注讜砖讛 讛注讜谉 诪讚注转 砖诇讬诪讛 诪转讞诇讛 讜注讚 住讜祝 讗讱 注讜砖讛 诇转讬讗讘讜谉, 讜讛讙' 驻砖注 讜诪专讚, 砖讗讬谉 诇讜 讛谞讗讛 讘讚讘专 讜讞讜讟讗 诇讛讻注讬住, 讜诇讻谉 讻谞讙讚 讛诪讝讬讚 砖注讜砖讛 诪讚注转 诇转讗讘讜谉, 讛讘讬讗 诪砖诇 讛讗专讬 砖讚讜专住 讜讗讜讻诇 诇转讗讘讜谉, 讜讻谞讙讚 讛诪专讚 砖讗讬谉 诇讜 讛谞讗讛 讜讞讜讟讗, 讛讘讬讗 诪砖诇 讛驻专讛 砖讘讜注讟转 讜讗讬谉 诇讛 讛谞讗讛 诪讝讛, 讜讻谞讙讚 砖讜讙讙 讛拽专讜讘 诇诪讝讬讚 讛讚讜诪讛 诇注谞讬谉 诇讜讟 讘诇讬诇讛 讛砖谞讬讛, 讛讘讬讗 诪砖诇 讛讘谉 砖讛专讞讬爪讜 讜住讻讜 讜讻讜', 讜讛讜砖讬讘讜 注诇 驻转讞 讝讜谞讜转 讚讗祝 注诇 驻讬 砖讘注转 砖讬砖讘 注诇 讛驻转讞 注讚讬讬谉 诇讗 注砖讛 讛注讘讬专讛, 注诐 讻诇 讝讛 谞转驻住 讛讜讗 讘讻讱, 讚讛讬讛 诇讜 诇讞砖讜讘 讘讚注转讜 砖住讜祝 讬讘讗 诇讬讚讬 注讘讬专讛 诪诪砖, 讚讛诪拽讜诐 讛讛讜讗 讙讜专诐 讻讱 讘讜讚讗讬.



诪指砖讈指诇 诇职讗指讚指诐 讗侄讞指讚, 砖讈侄讛指讬指讛 诇讜止 讘旨值谉, 讛执专职讞执讬爪讜止 讜职住指讻讜止, 讜职讛侄讗直讻执讬诇讜止 讜职讛执砖讈职拽指讛讜旨, 讜职转指诇指讛 诇讜止 讻旨执讬住 注址诇 爪址讜旨指讗专讜止, 讜职讛讜止砖讈执讬讘讜止 注址诇 驻旨侄转址讞 砖讈侄诇 讝讜止谞讜止转, 诪址讛 讬旨址注植砖讉侄讛 讗讜止转讜止 讛址讘旨值谉 砖讈侄诇旨止讗 讬侄讞直讟指讗? 讛讗 讚讛讗专讬讱 讘驻专讟讬 讛诪砖诇, 谞专讗讛 诇讬 讘住"讚 砖讬砖 讝讜谞讛 讗讜讛讘转 谞讬讗讜祝 讜讛讬讗 专讜讚驻转 讗讞专 讛诪谞讗驻讬诐, 诇讗 讘注讘讜专 讗转谞谉 讗诇讗 讗讚专讘讛 讛讬讗 谞讜转谞转 讗转谞谉 诇讛诐 砖讬砖讻讘讜 注诪讛, 讜讬砖 讝讜谞讛 砖讛讬讗 诪讝谞讛 讘砖讘讬诇 讗转谞谉, 讜讗诐 诇讗 讬转谞讜 诇讛 讗转谞谉, 诇讗 转讝谞讛, 讜诇讝讛 讗诪专 讛执专职讞执讬爪讜止 讜职住指讻讜止 讜讘讝讛 注砖讗讜 讘专讬讛 谞讗讛, 讜讗讝 讻诇 讗讜转诐 讛讝讜谞讜转 讛专讜讚驻讬诐 讗讞专讬 讛诪谞讗驻讬诐 讬讘讗讜 讗诇讬讜 讜讬驻转讜讛讜 诇讝谞讜转 注诪讛诐, 讜注讜讚 讛侄讗直讻执讬诇讜止 讜职讛执砖讈职拽指讛讜旨 讜注诇 讬讚讬 讻谉 谞注砖讛 讘讜 讻讞 讜讙讘讜专讛 诇讘注讜诇 讻诪讛 谞砖讬诐, 讜注讜讚 转指诇指讛 诇讜止 讻旨执讬住 讝职讛讜旨讘执讬诐 注址诇 爪址讜旨指讗专讜止, 讜讗讝 讻诇 讗讜转诐 讛讝讜谞讜转 讛专讜讚驻讬诐 讛诪谞讗驻讬诐 讘砖讘讬诇 讗转谞谉, 讬拽驻爪讜 注诇讬讜 诇驻转讜转讜 讻讚讬 诇拽讘诇 讗转谞谉, 诪讗讞专 砖专讜讗讬谉 讻讬住 讝讛讜讘讬诐 注诇 爪讜讗专讜, 讜诇讻谉 谞拽讬讟 注址诇 爪址讜旨指讗专讜止, 讻诇讜诪专 讙诇讜讬 诇注讬谞讬 讛讻诇, 讜讘讝讛 讬拽驻爪讜 注诇讬讜 讘注诇讬 讗转谞谉, 讜注诇 讻谉 诪址讛 讬旨址注植砖讉侄讛 讗讜止转讜止 讛址讘旨值谉 砖讈侄诇旨止讗 讬侄讞直讟指讗?!, 讜讻谞讙讚 砖诇砖讛 讗诇讛 讛讬讛 讘讬爪讬讗转 诪爪专讬诐, 讛诇讘讬砖诐 砖诪诇讜转 谞讗讬诐 讜讟讜讘讬诐 诪讘讬讝转 诪爪专讬诐, 讜讙诐 讛讗讻讬诇诐 诪谉 讛注专讘 诪讻诇 诪讗讻诇讬 注讜诇诐 讜诪讞讝拽 讗转 讛讙讜祝, 讻诪讜 砖讻转讘 专讘讜转讬谞讜 讝"诇 注诇 驻住讜拽 (砖诪讜转 讟讝, 诇讗) 讻执旨讝职专址注 讙址旨讚 讛讜旨讗, 讜讛砖拽诐 诪讬 讘讗专讛 砖诇 诪专讬诐 讛诪转讜拽, 讜讞砖讜讘 诪讻诇 诪讬诪讜转 砖讘注讜诇诐, 讜谞转谉 诇讛诐 讻住祝 讜讝讛讘 讝讛 专讻讜砖 诪爪专讬诐.



"讜址讬职讚址讘旨值专 讛' 讗侄诇 诪止砖讈侄讛: 诇侄讱职 专值讚" 诪址讗讬 "诇侄讱职 专值讚". 驻讬专砖讜 讛诪驻专砖讬诐 讝"诇 讚拽砖讬讗 诇讬讛 诇诪讛 讗诪专 诇讜 转专讬 诪讬诇讬 诇侄讱职 专值讚, 讚讚讬 诇讜诪专 诇讜 诇侄讱职 诇讞讜讚? 讜注讜讚 拽砖讬讗 诇讬讛 讗诐 专值讚 讻驻砖讜讟讜, 讛讬讛 诇讜 诇讬专讚 转讬讻祝 讜诪讬讚, 讜诇讗 讬讜讻诇 诇讛转注讻讘 讗驻讬诇讜 专讙注 讗讞讚? 诇讻讱 驻讬专砖 专' 讗诇注讝专 注诇 讛讙讚讜诇讛, 讜注讚讬讬谉 拽砖讗 诇专' 讗诇注讝专 诇诪讛 讗诪专 诇讜 诇侄讱职, 讻讬讜谉 讚讻讗谉 诇讗 讘讗 诇讜诪专 诇讜 讗诇讗 注谞讬谉 讬专讬讚转讜 诪谉 讛讙讚讜诇讛? 讜谞专讗讛 诇讬 讘住"讚 注诇 驻讬 诪讛 砖讻转讘讜 讛诪驻专砖讬诐 讝"诇 注诇 驻住讜拽 (讘专讗砖讬转 讙, 讬讞) 讜职拽讜止抓 讜职讚址专职讚址旨专 转址旨爪职诪执讬讞址 诇指讱职, 砖讛讞讜讟讗 讘注讘讜讚讛 讝专讛 驻讜讙诐 讘讚诇"转 讚'讗侄讞指讚', 砖诪谞讬讞 讞住 讜讞诇讬诇讛 专讬"砖 讘诪拽讜诪讜, 讜专讬"砖 (砖诪讜转 诇讚, 讬讚) 讚'诇止讗 转执砖职讈转址旨讞植讜侄讛 诇职讗值诇 讗址讞值专', 诪谞讬讞 讚诇"转 讘诪拽讜诪讜, 讜诇讻谉 讗讚诐 讛专讗砖讜谉 砖讛讬讛 驻讙诐 砖诇讜 讘讝讛 谞注谞砖 讘拽诇诇讛 讝讜 讜职拽讜止抓 讜职讚址专职讚址旨专 转址旨爪职诪执讬讞址 诇指讱职, 诪驻谞讬 砖讛谞讬讞 专讬"砖 讘诪拽讜诐 讚诇"转 讜讚诇"转 讘诪拽讜诐 专讬"砖 注讚 讻讗谉 讚讘专讬讜, 讜诇讻谉 讬砖专讗诇 讘讞讟讗 讛注讙诇 讙诐 讻谉 驻讙诪讜 讘讗讜转讬讜转 专"讚 讛谞讝讻专, 讜诇讝讛 讗诪专 诇侄讱职 专值讚, 转诇讱 讗爪诇 讘注诇讬 驻讙诐 专"讚, 讜诇讻讱 讙诐 讗转讛 专值讚 诪讙讚讜诇转讱.



讻旨职诇讜旨诐 谞指转址转旨执讬 诇职讱指 讙旨职讚只诇旨指讛 讗侄诇旨指讗 讘旨执砖讈职讘执讬诇 讬执砖讉职专指讗值诇. 谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讛讗专"讬 讝"诇 讘砖注专 讛驻住讜拽讬诐 讻讬 转砖讗, 讻讬 诪砖讛 专讘讬谞讜 注"讛 拽讜讚诐 砖讞讟讗讜 讬砖专讗诇 讘注讙诇 讛讬讜 诇讜 讗讜专讜转 诪谉 讛讘专讬讗讛, 讗讱 讗讞专 砖讞讟讗讜 诇讗 讛讬讛 诇讜 讗诇讗 诪谉 讛讬爪讬专讛 讜注砖讬讛, 注讬讬谉 砖诐, 讜讬讚讜注 讻讬 讛讘专讬讗讛 讛讬讗 住讜讚 讛"讗 专讗砖讜谞讛 砖讘砖诐 讛讜讬"讛 讘"讛, 讜讝讛 砖讗诪专 讻旨职诇讜旨诐 谞指转址转旨执讬 诇职讱指 讙执讚讜旨诇指讛, 讗讜转 讙讬诪"诇 讘讞讬专拽 讜讚"讜 讘讚讙砖, 讛专讬 拽专讬谞谉 讘讛 '讙执讚讜旨诇 讛"讗', 讗讜 讬讜讘谉 注诇 驻讬 诪讛 砖讻转讘 专讘讬谞讜 讛讗专"讬 讝"诇 讘讞诪砖讛 诪注诇讜转 砖讝讻讛 诇讛诐 诪砖讛 专讘讬谞讜 注"讛, 讜讝讛讜 讙讬讚讜诇 讛"讗.



讻旨职讗指讚指诐 砖讈侄转旨讜止驻值住 诇址讞植讘值专讜止 讘旨职讘执讙职讚讜止. 谞专讗讛 诇讬 讘住"讚 注砖讜 讛诪砖诇 讘讘讙讚 讻讬 讬讚讜注 讛讚讘讜专 讬讜爪讗 诪谉 讛讗爪讬诇讜转. 讗讱 注讜诇诐 讛讘专讬讗讛 诪诇讘砖转 诇注讜诇诐 讛讗爪讬诇讜转, 讜讛讬爪讬专讛 诇讘专讬讗讛, 讜注砖讬讛 诇讬爪讬专讛, 诇讻谉 讘专讬讗讛, 讬爪讬专讛, 注砖讬讛, 谞拽专讗讬诐 讘讙讚, 讻讬 讘专讬讗讛 注讜诇诐 讛砖谞讬, 讜讬爪讬专讛 注讜诇诐 讛砖诇讬砖讬, 讜注砖讬讛 注讜诇诐 讛讚', 讜讻讜诇诐 讛诐 诇讘讜砖讬诐 诇讗爪讬诇讜转, 讜讬讚讜注 讬砖专讗诇 谞砖诪转诐 诪谉 讛讘专讬讗讛, 讜讬砖 诪讬爪讬专讛 讜讬砖 诪注砖讬讛, 讜讘讝讛 驻专砖转讬 讘住"讚 专诪讝 讛讻转讜讘 诪讛 砖讗诪专 讬注拽讘 讗讘讬谞讜 注"讛 (讘专讗砖讬转 讻讞, 讻) 讜职谞指转址谉 诇执讬 诇侄讞侄诐 诇侄讗直讻止诇, 诪注讜诇诐 讛讗爪讬诇讜转 讜旨讘侄讙侄讚 诇执诇职讘止旨砖讈 诪谉 讘专讬讗讛, 讬爪讬专讛, 注砖讬讛, 讜诪砖讛 专讘讬谞讜 注"讛 专爪讛 诇诇诪讚 讝讻讜转 诪讗讞专 砖讝讻讜 讬砖专讗诇 诇谞专"谉 诪谉 讘专讬讗讛, 讬爪讬专讛, 注砖讬讛, 砖讛诐 谞拽专讗讬诐 讘侄讙侄讚, 讗讬 讗驻砖专 砖讬讛讬讛 诇讛诐 讻诇讬讛 讞住 讜讞诇讬诇讛, 讚讛转驻讬诇讜转 诪讻谞讛 讗讜转诐 讘转讬拽讜谞讬诐 (讚祝 住讛) 讘砖诐 诪诇讘讜砖讬谉, 讻讬 讘讛诐 讬转讛讜讛 讗讜专讜转 讘住讜讚 诇讘讜砖讬谉 诇转驻讗专转 讜诪诇讻讜转, 讜诇讻谉 讘讻讞 讛转驻讬诇讜转 砖诇讜 砖注诇讜 诇诪注诇讛, 转驻住 诪砖讛 专讘讬谞讜 注"讛 讘讗讜专 讛诇讘讜砖讬谉 砖谞注砖讜 诪讛诐 诇讛转讞讝拽 讘讛爪诇转 讬砖专讗诇.
讗讜 讬讜讘谉 讛讜讗 讬转讘专讱 讛讗爪讬诇 注砖专 住驻讬专讜转 讜讗讜专讜 诪转驻砖讟 讘转讜讻诐, 诇讗谞讛讙讗 注诇诪讗 讘讻诇 诪讚讛 讜诪讚讛 讻驻讜诐 注讜讘讚讛讜谉 讚讘谞讬 谞砖讗, 讜诇驻讬 讝讛 讛住驻讬专讜转 讛诐 讻诪讜 诇讘讜砖讬谉 诇讗讜专讜 讬转讘专讱 讛诪转驻砖讟 讘转讜讻诐, 讜讛讜讗 讻讗诇讜 讗讞讝讜 讘讘讙讚讜, 讚讛讬讬谞讜 讗讞讝 讘讗讜专 住驻讬专讜转讬讜 诇讘诇转讬 注砖讛 驻注讜诇讛 注讚 砖讬诪讞讜诇 诇讬砖专讗诇.
讗讜 讬讜讘谉 注诇 驻讬 诪讛 砖讻转讜讘 讘驻转讬讞转 讗诇讬讛讜 讝讻讜专 诇讟讜讘, 诇讘讜砖讬谉 转拽讬谞转 诇讜谉 讚诪谞讬讬讛讜 驻专讞讬谉 谞砖诪转讬谉 诇讘谞讬 谞砖讗, 讜诪砖讛 专讘讬谞讜 注"讛 转驻砖 讘讗讜转讜 讛诪拽讜诐 讻讚讬 砖诇讗 讬讗讘讚讜 谞砖诪讜转 讬砖专讗诇, 讜诇讝讛 讗诪专 讻讗讚诐 讛转讜驻住 讘讘讙讚讜 砖诇 讞讘讬专讜:



专执讘旨讜止谞讜止 砖讈侄诇 注讜止诇指诐, 讜旨诪址讛 讻旨执住旨值讗 砖讈侄诇 砖讈指诇止砖讈 专址讙职诇址讬执诐 讗值讬谞讜止 讬指讻讜止诇 诇址注植诪止讚 诇职驻指谞侄讬讱指 讘旨执砖讈职注址转 讻旨址注址住职讱指, 讻旨执住旨值讗 砖讈侄诇 专侄讙侄诇 讗侄讞指讚 注址诇 讗址讞址转 讻旨址诪旨指讛 讜职讻址诪旨指讛. 诪拽砖讬诐 讜讛诇讗 诪砖讛 专讘讬谞讜 注"讛 讙诐 讻谉 诪讝专注诐, 讜讗诐 讻谉 讬砖 讘讝专注讜 讻住讗 砖诇 讚' 专讙诇讬诐? 讜谞专讗讛 诇讬 讚讗诪专讜 专讘讜转讬谞讜 讝"诇 讗祝 注诇 驻讬 讻讬 讝职讻讜旨转 讗指讘讜止转 转诪讛, 讘旨职专执讬转 讗指讘讜止转 诇讗 转诪讛, 讜讻讗谉 拽讗讬 注诇 讘旨职专执讬转 讗指讘讜止转, 讜讗诐 讛讬讛 注讜砖讛 讻诇讬讛 讞住 讜讞诇讬诇讛, 讗讝 讛讜驻专 讘专讬转 砖讛讬讛 拽讜讚诐, 讜专拽 讬注砖讛 注转讛 讘专讬转 讞讚砖讛 注诐 诪砖讛 专讘讬谞讜 注"讛 讘诇讘讚.
讗讬 谞诪讬 讻住讗 砖诇 砖诇砖 专讙诇讬诐 拽讗讬 注诇 砖诇砖讛 诪讚专讙讜转, 砖讬砖 讘讬砖专讗诇 砖诇砖讛 诪讚专讙讜转, 讻旨止讛植谞执讬诐 讗讞讜讝讬诐 讘讞住讚, 砖讛讜讗 住讜讚 讗讘专讛诐 诇职讜执讬执讬诐 讘讙讘讜专讛 砖讛讜讗 住讜讚 讬爪讞拽, 讬执砖讉职专职讗值诇执讬诐 讘转驻讗专转 砖讛讜讗 住讜讚 讬注拽讘, 讗讱 诪砖讛 专讘讬谞讜 注"讛 讜讝专注讜 讻讜诇诐 讛诐 诇讜讜讬诐 砖讛诐 专讙诇 讗讞转.



"讜址讬职讞址诇 诪止砖讈侄讛", 讗指诪址专 专址讘旨执讬 讗侄诇职注指讝指专: 诪职诇址诪旨值讚 砖讈侄讛执转职驻旨址诇旨值诇 诪止砖讈侄讛 注址讚 砖讈侄讛指讞殖诇指讛. 谞专讗讛 诇讬 讘住"讚 讛讻讜谞讛 砖拽讘诇 注诇讬讜 诇讙诇讙诇 谞讬爪讜爪讜转讬讜 讘讻诇 讚讜专, 诇住讘讜诇 讬住讜专讬谉 讘注讘讜专 讬砖专讗诇, 讜讻诪讜 砖谞讗诪专 (讘讬砖注讬讛 谞讙, 讚) 讗指讻值谉 讞殖诇指讬值谞讜旨 讛讜旨讗 谞指砖指讉讗 讜旨诪址讻职讗止讘值讬谞讜旨 住职讘指诇指诐 讜讻讜', 讜职讛讜旨讗 诪职讞止诇指诇 诪执驻职旨砖指讈注值谞讜旨 讜讻讜', 讜址讛殖' 讞指驻值抓 讚址旨讻职旨讗讜止 讛侄讞直诇执讬 讜讻讜', 讜诪讗谉 讚讗诪专 注讚 砖讛讞诇讛讜 诇讛拽讘"讛, 专爪讜谞讜 诇讜诪专 诪讬转拽 诪讚转 讛讚讬谉 讛注讜诪讚转 诇驻谞讬讜, 讜诪讗谉 讚讗诪专 注讚 砖讛转讬专 诇讜 谞讚专讜, 讗讬谉 讛讚讘专 讻驻砖讜讟讜, 讗诇讗 讛讻讜谞讛 讘讬拽砖 诪诪谞讜 住诇讬讞讛 讘讗讜驻谉 砖讬讛讬讛 讛注讜谉 砖诇讛诐 谞注拽专 诪注讬拽专讜, 讻讚专讱 讛讛转专讛 砖注讜拽专转 讛谞讚专 诪注讬拽专讜, 讜诪讗谉 讚讗诪专 注讚 砖讛讜讞诇 注诇讬讛诐 诪讚转 讛专讞诪讬诐, 讬讜讘谉 注诇 驻讬 诪讛 砖讻转讘转讬 讘住"讚 讘驻住讜拽 (讚讘专讬诐 讚' 讚') 讜职讗址转侄旨诐 讛址讚职旨讘值拽执讬诐 讘址旨讛殖' 讗直诇止讛值讬讻侄诐 讞址讬执旨讬诐 讻只旨诇职旨讻侄诐 讛址讬旨讜止诐, 讚砖诐 讛讜讬"讛 讘诪讬诇讜讬 讬讜讚讬"谉 注"讘 [72] [讬讜"讚 讛"讬 讜讬"讜 讛"讬], 讜讬执砖讉职专指讗值诇 转拽诪"讗 [541], 讛专讬 转专讬"讙 [613], 讜讘讝讛 谞砖诪专讬诐 讻诇 专诪"讞 [248] 讗讘专讬诐 讜砖住"讛 [365] 讙讬讚讬诐 砖诇讛诐, 讜讝讛讜 讞址讬执旨讬诐 讻只旨诇职旨讻侄诐 讚讬讬拽讗, 讜讘注讙诇 谞住转诇拽 讛砖诐 讘诪讬诇讜讗讜 诪注诇讬讛诐 讜注转讛 讛砖讬讘讜 注诇讬讛诐, 讜讬讚讜注 讻讬 诪诇讜讬 讝讛 砖诇 注"讘 讛讜讗 专讞诪讬诐 讘讬讜转专 诪砖讗专 诪讬诇讜讗讬诐, 诇讻谉 讛讜讗 诪住驻专 讞住讚 [72].



诪址讗讬 '讗植讞执讬诇讜旨'? 讗指诪址专 专址讘旨执讬 讗侄诇职注指讝指专: 讗值砖讈 砖讈侄诇 注植爪指诪讜止转. 诪址讗讬 讗值砖讈 砖讈侄诇 注植爪指诪讜止转? 讗侄砖讈职转旨指讗 讚旨职讙址专职诪值讬. 拽砖讗 诪讛 讞讬讚砖 讗讘讬讬 诇砖讜讗诇, 讗讟讜 诇讗 讛讜讛 讬讚注 讛砖讜讗诇 讻讬 注爪诪讜转 讛诐 讙专诪讬 讘诇砖讜谉 转专讙讜诐? 讜谞专讗讛 诇讬 讘住"讚 讻讬 讛砖讜讗诇 诇讗 讬讚注 诪讛 注谞讬谉 讗砖 讝讛, 讗诐 讛讜讗 诪谉 讛砖诪讬诐 讗讜 诪谉 讛讗专抓, (讗讜 讗诐 讛讻讜谞讛 讞讜诐 讗砖 砖诇 注爪诪讜转 砖专讜驻讬诐), 讜讗诪专 诇讜 讗讘讬讬 讗讬谉 讝讛 讗砖 诪诪砖, 讗诇讗 讛讜讗 讗砖转讬 讚讙专诪讬 讻诇讜诪专 拽讚讞转 砖诇 注爪诪讜转 (讚讛讬讬谞讜 拽讚讞转 讚讘讜拽讛 讘注爪诪讜转 讛讗讚诐 讻讬 讬砖 拽讚讞转 砖讛讬讗 讘讘砖专) 讻讬 讘讝诪谞诐 拽讜专讬谉 讗转 讛拽讚讞转 讘砖诐 讗砖转讗, 讻谞讝讻专 讘砖讘转 驻专拽 讘诪讛 讗砖讛 诇讗砖转讗 讘转 讬讜诪讗, 诇讗砖转讗 转诇转讗, 诇讗砖转讗 爪诪专转讗 注讬讬谉 砖诐, 讜谞专讗讛 诇讬 讘住"讚 讚讗讞讝转讜 拽讚讞转 讗讜转讛 砖注讛 讻讚讬 砖讘爪注专 讛讝讛 砖讛讙讬注 诇讜 谞讬爪讜诇讜 讬砖专讗诇 诪讻诇讬讛, 注诇 讚专讱 砖讗诪专讜 专讘讜转讬谞讜 讝"诇 砖讘讗讜转讜 讚诐 砖讬爪讗 诪谉 讛谞讘讬讗 讻讗砖专 讛讻讛讜 讛讗讬砖, 谞讬爪讜诇讜 讻诇 讬砖专讗诇 诪谉 讛专讙 讘诪诇讞诪转 讗专诐 砖诇讗 谞讛专讙 讗诇讗 讗讞讗讘.



转旨指砖讈址砖讈 讻旨止讞讜止 讻旨址谞旨职拽值讘指讛, 讜职讗值讬谞讜止 讬指讻讜止诇 诇职讛址爪旨执讬诇指谉. 谞专讗讛 诇讬 讘住"讚 砖诐 '讗诇讛讬诐' 驻讜注诇 讘讟讘注, 讜砖诐 '讛讜讬"讛' 诇诪注诇讛 诪谉 讛讟讘注, 讜讗讜诪讜转 讛注讜诇诐 诇讗 讛讬讜 诪砖讬讙讬诐 讜讬讜讚注讬诐 讘讗讜转讜 讝诪谉 讗诇讗 专拽 讘砖诐 讗诇讛讬诐, 讗讘诇 砖诐 讛讜讬"讛 诇讗 谞讜讚注 诇讛诐, 讜专拽 谞讜讚注 讘讬爪讬讗转 诪爪专讬诐, 砖讛讬讛 诪砖讛 专讘讬谞讜 注"讛 讗讜诪专 讻诇 讚讘专讬讜 诇驻专注讛 讘砖诐 讛讜讬"讛, (砖诪讜转 讛' 讗') 讻止旨讛 讗指诪址专 讛殖', 讜讘讜 注砖讛 讻诇 讛谞住讬诐 砖讛诐 诇诪注诇讛 诪谉 讛讟讘注, 讜讬讚讜注 砖讗讜转讬讜转 砖诐 '讗诇讛讬诐' 谞讞砖讘讬诐 谞讜拽讘讛, 讜砖诐 '讛讜讬"讛' 讝讻专, 讜诇讝讛 讗诪专 注转讛 讬讗诪专讜 转旨指砖讈址砖讈 讻旨止讞讜止 讻旨址谞旨职拽值讘指讛, 砖讗讬谞讜 驻讜注诇 注讜讚 讘砖诐 讛讜讬"讛 砖讛讜讗 讝讻专, 讗诇讗 专拽 讘砖诐 讗诇讛讬诐 砖讛讜讗 谞拽讘讛, 讜讗讬谞讜 驻讜注诇 讗诇讗 专拽 讘讟讘注, 讜诇讗 诇诪注诇讛 诪谉 讛讟讘注, 讜讻讬讜谉 砖讛讜诇讻讬诐 讘诪讚讘专 砖爪专讬讱 诇讛诐 讚讘专讬诐 诇诪注诇讛 诪谉 讛讟讘注, 诇讻讱 讛专讙诐 讻讬 诇讗 讬讻讜诇 诇讝讛 讞住 讜讞诇讬诇讛.
讗讜 讬讜讘谉 讗讜诪专讜 转旨指砖讈址砖讈 讻旨止讞讜止 讻旨址谞旨职拽值讘指讛, 讻诇讜诪专 讻诪讜 讛谞拽讘讛 砖注诇 讬讚讬 专讘讜讬 注讘讜专讬诐 讜诇讬讚讜转 讬讜转砖 讻讜讞讛, 讻谉 讛讜讗 讞住 讜讞诇讬诇讛 注诇 讬讚讬 专讘讜讬 诪注砖讛 谞住讬诐 转砖 讻讜讞讜 讞诇讬诇讛.



讗指诪址专 诇讜止 讛址拽旨指讚讜止砖讈 讘旨指专讜旨讱职 讛讜旨讗 [诇职诪止砖讈侄讛] '讘旨值谉 注植诪职专指诐'. 讻谉 讛讬讗 讛讙专住讗 讘注讬谉 讬注拽讘, 讜讬砖 诇讛拽砖讜转 诇诪讛 诇讗 拽专讗讜 讘砖诪讜 讗诇讗 拽专讗讜 讘谉 注诪专诐? 讜谞专讗讛 诇讬 讘住"讚 拽专讗讜 讻谉 讚专讱 讞讬讘讛, 讻讬 讻砖注诇讛 诇诪专讜诐 拽专讗讜讛讜 讛诪诇讗讻讬诐 讬诇讜讚 讗砖讛, 讜讛讜讗 讚专讱 讙谞讗讬 拽爪转, 讜注转讛 讗诪专 诇讜 诪谉 讛专讗讜讬 讗拽专讗 讗讜转讱 讬诇讜讚 讗砖讛 讻讗砖专 拽专讗讜讱 讛诪诇讗讻讬诐 讚专讱 讙谞讗讬 注诇 讗砖专 讗诪专转 讬讗诪专讜 转旨指砖讈址砖讈 讻旨止讞讜止 讻旨址谞旨职拽值讘指讛 讜诇讗 讚讘专转 讚专讱 讻讘讜讚, 讗讱 讛讜注讬诇 讜诇讘讱 砖诇诐, 砖讗诪专转 讻谉 诇讛砖转讬拽 诪讚转 讛讚讬谉 诪注诇 讬砖专讗诇, 诇讗 讗讝诇讝诇 讘讱 诇拽专讗讱 讬诇讜讚 讗砖讛, 讗诇讗 讗拽专讗讱 讘谉 注诪专诐 讚专讱 讻讘讜讚 讜讞讬讘讛.



诪执谞旨址讬执谉 砖讈侄讞指讝址专 讛址拽旨指讚讜止砖讈 讘旨指专讜旨讱职 讛讜旨讗, 讜职讛讜止讚指讛 诇讜止 [诇职诪止砖讈侄讛]? 谞专讗讛 讘讜讚讗讬 诇讗 砖讛砖讻讬诇 诪砖讛 专讘讬谞讜 注"讛 讬讜转专 讘讚讘专 讛讝讛 讞住 讜讞诇讬诇讛, 讻讬 讚讘专 讝讛 讛讜讗 讬讚讜注 诇驻谞讬讜 讬转讘专讱 拽讜讚诐 砖注诇讛 讘讚注转讜 砖诇 诪砖讛 专讘讬谞讜 注"讛, 讗讱 讛砖诐 讬转讘专讱 专讜爪讛 诇讝讻讜转讜 砖讛讜讗 讬砖讬讘 转砖讜讘讛 讝讜 讛诪讜注诇转 诇讛爪诇转 讬砖专讗诇, 讻讚讬 砖讬拽专讗 讛讚讘专 注诇 砖诪讜 诇讛专讘讜转 砖讻专讜, 讻讬 讻谉 讚专讻讜 讬转讘专讱 诇讛专讘讜转 砖讻专 讛爪讚讬拽讬诐 讜诇讝讻讜转诐, 讻诪讜 砖讗诪专讜 专指爪指讛 讛址拽指旨讚讜止砖讈 讘指旨专讜旨讱职 讛讜旨讗 诇职讝址讻旨讜止转 讗侄转 讬执砖职讉专指讗值诇 讜讻讜', 讜诇讻谉 讻砖讗诪专 转讞诇讛 注讻砖讬讜 讬讗诪专讜 讗讜诪讜转 讛注讜诇诐 讜讻讜', 讗诪专 诇讜 讜址讛植诇止讗 专指讗讜旨 讻旨职讘指专 谞执住旨执讬诐 讜讻讜', 讻讚讬 砖注转讛 讬砖讻讬诇 诇讘专专 讚讘专讬讜, 讜注砖讛 诇讜 注诇 讚专讱 砖讗诪专 讛讻转讜讘 (诪砖诇讬 诇讗, 讞) 驻职旨转址讞 驻执旨讬讱指 诇职讗执诇值旨诐 讜讻讜', 砖讗讝 注转讛 讛砖讻讬诇 讘讗诪转 诇讛砖讬讘 转砖讜讘讛 讙诪讜专讛 讜讘专讜专讛, 注址讻职砖讈指讬讜 讬止讗诪职专讜旨 诇执驻职谞值讬 诪侄诇侄讱职 讗侄讞指讚 讬指讻讜止诇 诇址注植诪止讚 讜讻讜', 讜讗讞专 砖讘讬专专 转砖讜讘转讜 讻专讗讜讬, 讗讝 讙讬诇讛 讛砖诐 讬转讘专讱 讛住讻诪转讜 注诇 讚讘专讬讜, 讜讗诪专 诇讜 讻旨执讚职讘指专侄讱指 注植转执讬讚执讬谉 讛指注讜止讘职讚值讬 讻旨讜止讻指讘执讬诐 砖讈侄讬旨止讗诪职专讜旨, 讻讬 讛讜讗 讬讜讚注 讛谞住转专讜转 讜讘讝讛 谞转专讘讛 砖讻专 诪砖讛 专讘讬谞讜 注"讛, 讻讬 谞拽专讗转 讻诇 讛住谞讬讙讜专讬讗 讛讝讗转 注诇 砖诪讜.



"讜职讗讜旨诇指诐 讞址讬 讗指谞执讬", 讗指诪址专 专指讘指讗, 讗指诪址专 专址讘 讬执爪职讞指拽: 诪职诇址诪旨值讚 砖讈侄讗指诪址专 诇讜止 讛址拽旨指讚讜止砖讈 讘旨指专讜旨讱职 讛讜旨讗 诇职诪止砖讈侄讛: 诪止砖讈侄讛, 讛侄讞直讬执转旨址谞执讬 讘旨执讚职讘指专侄讬讱指. 讛诇砖讜谉 转诪讜讛, 讜谞专讗讛 诇讬 讘住"讚 讻讬 诪止砖侄讈讛 专址讘值旨谞讜旨 注"讛 讟注谉 讘住谞讙讜专讬讗 砖诇讜 讗诇诪诇讗 讘砖诪讬诐 讜讘讗专抓 谞砖讘注转 诇讛诐, 讛讬讬转讬 讗讜诪专 诪讛 砖诪讬诐 讜讗专抓 讘讟诇讬诐 讗祝 砖讘讜注转讱 讘讟诇讛, 注讻砖讬讜 砖讘砖诪讱 讛讙讚讜诇 谞砖讘注转 诇讛诐, 诪讛 砖诪讱 讛讙讚讜诇 讞讬 讜拽讬讬诐 诇注讜诇诐 讜诇注讜诇诪讬 注讜诇诪讬诐, 讻讱 砖讘讜注转讱 拽讬讬诪转 诇注讜诇诐! 讜诇驻讬 讝讛 讗诐 讛讬讛 讛拽讘"讛 诪讘讟诇 砖讘讜注转讜 讞住 讜讞诇讬诇讛, 讛讬讜 讗讜诪专讬诐 砖讗讬谉 砖诪讜 讞讬 讜拽讬讬诐 诇注讜诇诐 讞住 讜讞诇讬诇讛, 讗讘诇 注转讛 砖讟注谉 诪止砖侄讈讛 专址讘值旨谞讜旨 注"讛 讻谉, 讜讘讬讟诇 讛拽讘"讛 讛讙讝专讛 讜拽讬讬诐 砖讘讜注转讜 诪讞诪转 讚讘专讬讜 砖诇 诪止砖侄讈讛 专址讘值旨谞讜旨 注"讛, 讗讝 谞转讘专专 砖砖诪讜 讬转讘专讱 讞讬 讜拽讬讬诐 讜诇讗 讬讘讜讗讜 讘谞讬 讗讚诐 诇讜诪专 诇讛驻讱 讞住 讜讞诇讬诇讛, 讜诇讝讛 讗诪专 讛侄讞直讬执转旨址谞执讬 讘旨执讚职讘指专侄讬讱指, 讻讬 注转讛 注诇 讬讚讬 讚讘专讬讱 讜讟注谞讜转讬讱 讛讻诇 讬讚注讜 讜讬讜讚讜 砖讗谞讬 讞讬 讜拽讬讬诐, 讻讬 讘讝讛 谞转讗诪转 砖讗谞讬 讞讬 讜砖诪讬 讞讬.
讜注讜讚 谞专讗讛 诇讬 讘住"讚 讛讻讜谞讛 注诇 讚专讱 注诐 讛注谞讬 讻讗诇讜 注砖讛 讞住讚 注诐 讛拽讘"讛 讻讘讬讻讜诇, 诪驻谞讬 砖讬砖专讗诇 讬砖 诇讛诐 谞砖诪讛 拽讚讜砖讛 砖讛讬讗 讞诇拽 讗诇讜拽 诪诪注诇, 讜诇讻谉 讻转讬讘 讘讛讜 (讚讘专讬诐 讚' 讚') 讜职讗址转侄旨诐 讛址讚职旨讘值拽执讬诐 讘址旨讛殖' 讗直诇止讛值讬讻侄诐, (砖诐 讬"讚 讗') 讘指旨谞执讬诐 讗址转侄旨诐 诇址讛殖' 讗直诇止讛值讬讻侄诐, 讜诇讻谉 讻讗谉 砖讛讞讬讬讛 诪砖讛 专讘讬谞讜 注"讛 讗转 讬砖专讗诇 讘住谞讙讜专讬讗 砖诇讜, 讗诪专 诇讜 讛拽讘"讛 讞讬讬讱 讚讘专 讙讚讜诇 注砖讬转, 讜诪注诇讛 讗谞讬 注诇讬讱 讻旨职讗执诇旨讜旨 讛侄讞直讬执转旨址谞执讬 讘旨执讚职讘指专侄讬讱指, 砖讝讛 讛讞住讚 砖注砖讬转 注诐 讬砖专讗诇 砖讛讞讬讬转 讗讜转诐 讻讗诇讜 注砖讬转讬 注诪讬 讻讘讬讻讜诇, 讜谞专讗讛 诇讬 讚讗诪专 诇讜 讻谉 讻讚讬 诇注讜专专 讛诪诇讗讻讬诐 讜谞砖诪讜转 讛爪讚讬拽讬诐 讗砖专 诇诪注诇讛 砖讬讛讬讜 转诪讬讚 诪诇讬爪讬 讟讜讘 注诇 讬砖专讗诇, 讚讛讗 拽讗 讞讝讜 注转讛 讚讻诇 讻讱 谞讬讞讗 诇讬讛 诇拽讘"讛 讘讝讻讜转 讬砖专讗诇, 注讚 砖讗诪专 诇诪砖讛 专讘讬谞讜 注"讛 讻讚讘专讬诐 讛讗诇讛.



诇职注讜止诇指诐 讬职住址讚旨值专 讗指讚指诐 砖讈职讘指讞讜止 砖讈侄诇 讛址拽旨指讚讜止砖讈 讘旨指专讜旨讱职 讛讜旨讗, 讜职讗址讞址专 讻旨指讱职 讬执转职驻旨址诇旨值诇. 谞专讗讛 诇讬 讘住"讚 讛讟注诐 讻讚讬 诇讛爪讬诇 转驻讬诇转讜 诪谉 讛诪拽讟专讙讬诐 砖讛诐 诪转拽谞讗讬诐 讗诐 讬专讗讜 诪转驻诇诇 注诇 讟讜讘转 注爪诪讜 讜讛谞讗转讜, 讗讱 讻砖专讜讗讬谉 砖讛讜讗 诪讚讘专 砖讘讞讜 讬转讘专讱, 诇讗 讬讞砖讘讜 砖讝讛 专讜爪讛 诇讛转驻诇诇 注诇 爪专讻讬 注爪诪讜, 讜诇讻谉 诇讗 讬砖讬诪讜 诇讘诐 注诇 讚讘专讬讜, 讜诪诪讬诇讗 讻砖讗讜诪专 讗讞专 讛讝讻专转 讛砖讘讞 转驻讬诇转讜 注诇 爪专讻讬 注爪诪讜, 谞诪诇讟讛 转驻讬诇转讜 诪谉 拽讟专讜讙 砖诇讛诐, 讜讛谞讛 讘讜讚讗讬 诪砖讛 专讘讬谞讜 注"讛 诇讗 讛讬讛 爪专讬讱 诇讛讻专讞讛 讝讜, 讻讬 讗讬谉 诇讜 驻讞讚 诪砖讜诐 诪拽讟专讙 讜诪砖讟讬谉, 讗讱 注诐 讻诇 讝讛 讛讬讛 谞讜讛讙 讘转驻讬诇转讜 讻驻讬 诪讛 砖专讗讜讬 诇讻诇 讗讚诐 诇注砖讜转, 讜讙诐 讝讛 诪专讜讘 注谞讜讛 砖诇讜, 讜诇讝讛 讗诪专 诇职注讜止诇指诐 讬职住址讚旨值专 讜讻讜', 诇诪讚谞讜 讘转讬讘转 '诇职注讜止诇指诐', 讻诇讜诪专 讗驻讬诇讜 讗诐 讛讜讗 爪讚讬拽 讙诪讜专, 砖讗讬谉 诇讜 驻讞讚 诪砖讜诐 诪拽讟专讙, 诪职谞指讗 诇指谉? 诪执诪旨止砖讈侄讛 专讘讬谞讜 注"讛 砖诇讗 讛讬讛 诇讜 驻讞讚, 讜注诐 讻诇 讝讛 住讬讚专 砖讘讞讬讜 讬转讘专讱 转讞诇讛.
讗讬 谞诪讬 谞专讗讛 诇讬 讘住"讚 讛讟注诐, 讻讬 讗讚诐 讛诪转驻诇诇 注诇 爪专讻讬讜 诇驻谞讬 讛拽讘"讛, 谞专讗讛 讝讛 注讝讜转 诪爪讞, 讻讬 讛讗讚诐 讞讜讟讗 诇讛' 讜讗讬讱 讬讘拽砖 诪诪谞讜 讟讜讘讛, 讗讱 讗谞讞谞讜 讬讜讚注讬诐 讻讬 讛讜讗 讬转讘专讱 讗讬谉 诪讚转讜 讻诪讚转 诪诇讱 讘砖专 讜讚诐, 讜讛讜讗 注讜砖讛 讟讜讘 讙诐 诇诪讻注讬住讬讜, 诇讻讱 讗谞讞谞讜 砖讜讗诇讬谉 诪诪谞讜 注诇 爪专讻讬谞讜, 讜诇讻谉 讬住讚专 砖讘讞讜 讬转讘专讱 诇讛讜专讜转 砖讗讬谉 诪讚转讜 讻诪讚转 诪诇讱 讘砖专 讜讚诐, 讜讗讞专 讻讱 讬砖讗诇 爪专讻讬讜 讘转驻讬诇转讜.
讜讘讗讜驻谉 讗讞专 谞专讗讛 诇讬 讘住"讚 讛讟注诐 讘讛拽讚讬诐 诪讛 砖讗诪专讜 讘诪讚专砖 (转讛讬诇讬诐 讬讟, 讬讚) 谞执拽值旨讬转执讬 诪执驻侄旨砖址讈注 专指讘, 讗指诪址专 讚旨指讜执讚 诇驻谞讬 讛址拽旨指讚讜止砖讈 讘旨指专讜旨讱职 讛讜旨讗 讗址转职旨 讗直诇讜止讛址旨 专址讘 讜址讗植谞指讗 讞讜止讘址讬 专址讘职专职讘指谉, 讬指讗侄讛 诇职讗值诇 专址讘 讚职旨砖指讈讘值讬拽 诇职讞讜止讘执讬谉 专址讘职专职讘执讬谉, 讛植讚指讗 讛讜旨讗 讚执讻职转执讬讘 (转讛讬诇讬诐 讻讛, 讬讗) 诇职诪址注址谉 砖执讈诪职讱指 讛殖' 讜职住指诇址讞职转指旨 诇址注植讜鈥嵵棺犞醋� 讻执旨讬 专址讘 讛讜旨讗 [驻旨值专讜旨砖讈, 讝侄讛 专址讗职讬指讛 砖讈侄讛指专址讘 讬执转职讘旨指专值讱职 讗直诇讜止讛址旨 专址讘 , 讜职讙址诐 讛侄注指讜讜止谉 专址讘]. 讜讬砖 诇讛拽砖讜转 讗讚专讘讛 谞专讗讛 诇讛驻讱, 讻讬讜谉 讚讛讜讗 讗直诇讜止讛址旨 专址讘, 讗讝 讻诇 讛讞讜讟讗 诇讜 爪专讬讱 砖讬讛讬讛 注讜谞砖讜 讙讚讜诇 讜讗讬谉 诇讜 转拽谞讛? 讗讱 驻专砖转讬 讛注谞讬谉 注诇 驻讬 诪砖诇 诇讗讞讚 砖砖讗诇 讻诇讬 诪专讗讛 砖注讜转 讞砖讜讘 诪讞讘讬专讜, 讜转讬讻祝 讻讗砖专 诇拽讞讜 讘讬讚讜 讛驻讬诇讜 诇讗专抓 讜谞转拽诇拽诇 砖讗讬谞讜 讛讜诇讱 讻诇诇, 讛谞讛 讗诐 讘注诇 讛讻诇讬 讛谞讝讻专 讛讜讗 讗讬谞讜 讗讜诪谉 砖讬讜讚注 诇转拽谉 讛讻诇讬, 讜讙诐 讗讬谉 讗讜诪谉 讘注讬专 诇转拽谞讜, 讛讗 讜讚讗讬 讞砖讬讘 讝讛 讛驻住讚 讙诪讜专 讚诇讗 讛讚专, 讗讱 讗诐 讝讛 讘注诇 讛讻诇讬 讛讜讗 讗讜诪谉 讙讚讜诇 砖讬讻讜诇 诇转拽谉 转讬讻祝, 讗祝 注诇 驻讬 砖讛讻诇讬 谞转拽诇拽诇 讘谞驻讬诇讛 拽诇拽讜诇 讙讚讜诇, 讗讬谉 讝讛 讞砖讬讘 拽诇拽讜诇, 讜讗讬谉 讝讛 讛驻住讚 讙诪讜专, 诪讗讞专 讚讘讬讚 讘注诇讬讜 诇转拽谞讜 转讬讻祝 讜讛讜讛 讝讛 驻住讬讚讗 讚讛讚专, 讜讻谉 讛注谞讬谉 讘讬谉 讛讗讚诐 诇讘讬谉 拽讜谞讜 讬转讘专讱, 讗注"驻 砖讛讗讚诐 讘讞讟讗讬讜 诪拽诇拽诇 讘注讜诇诪讜转 诇诪注诇讛, 注诐 讻诇 讝讛 讗讬谉 讝讛 讞砖讜讘 拽诇拽讜诇 讜讛驻住讚 诇讙讘讬讛 讚讬讚讬讛 讬转讘专讱, 砖讘讬讚讜 诇转拽谉 转讬讻祝 讘专讙注, 讜专拽 讛讜讗 诪爪驻讛 诇诪注砖讛 讬讚讬讜 砖诇 讗讚诐 砖讛讜讗 讬转注讜专专 诇转拽谉 讜讗讝 讛讜讗 讬转讘专讱 讬讙诪讜专, 讜讻诪讜 砖谞讗诪专 (讗讬讜讘 讬讚, 讟讜) 诇职诪址注植砖值讉讛 讬指讚侄讬讱指 转执讻职住止祝, 讜讻讬讜谉 砖讘讬讚讜 讬转讘专讱 诇转拽谉 讘专讙注, 讞砖讬讘 讻讗诇讜 讛讚讘专 诪转讜拽谉, 讜注诇 讻谉 诇讗 讬注谞讬砖 讗转 讛讗讚诐 讘诪讬转讛 注诇 注讜谞讜, 讗诇讗 诪讗专讬讱 诇讜 注讚 砖讬砖讜讘 讜讬拽讘诇讛讜 讘转砖讜讘讛 讜讬住诇讞 诇讜, 讜注诇 讝讛 讗诪专 讚讜讚 讛诪诇讱 注"讛 讗址转职旨 讗直诇讜止讛址旨 专址讘, 砖转讜讻诇 诇专驻讗转 讻诇 讞诇讗讬 讛谞驻砖 讘专讙注, 讜转转拽谉 讻诇 拽诇拽讜诇 讜驻讙诐 砖注砖讛 讛讗讚诐 讘注讜诇诪讜 讘专讙注, 讜诇讻谉 拽诇拽讜诇 讛讗讚诐 讘注讜谞讜转讬讜 诇诪注诇讛 讗讬谉 讝讛 讞砖讬讘 拽诇拽讜诇 讜讛驻住讚, 诪讗讞专 讻讬 讛讜讗 驻住讬讚讗 讚讛讚专 讘专讙注, 讜诇讻谉 讬指讗侄讛 诇职讗值诇 专址讘 讚职旨砖指讈讘值讬拽 诇职讞讜止讘执讬谉 专址讘职专职讘执讬谉, 讚讞砖讬讘讬 讻诇 讛拽诇拽讜诇讬诐 诇驻谞讬讜 讻讗诇讜 讛诐 诪转讜拽谞讬诐 诪砖注转 讛讞讟讗, 讜诇讻谉 讛诪转驻诇诇 讬住讚专 砖讘讞讬讜 讬转讘专讱 转讞诇讛, 讬注谉 讻讬 讗讬讱 讬转驻诇诇 诇驻谞讬讜 讬转讘专讱 讜讛谞讛 讛讜讗 讗讬砖 讞讜讟讗 砖注砖讛 拽诇拽讜诇 讜讛驻住讚 讘注讜诇诪讜转讬讜 讬转讘专讱, 讛讬转讻谉 讗讞讚 讬讞专讬讘 讗专诪讜谉 讛诪诇讱 讜讬讘拽砖 讟讜讘讛 诇注爪诪讜 诪讗转 讛诪诇讱?! 诇讻讱 讬职住址讚旨值专 砖讈职讘指讞讜止 讬转讘专讱 讻讚讬 砖转讛讬讛 讘讬讗转讜 讘转驻讬诇转讜 讘讟注谞讛 讝讜 砖讟注谉 讚讜讚 讛诪诇讱 注"讛 讬指讗侄讛 诇职讗值诇 专址讘 讚职旨砖指讈讘值讬拽 诇职讞讜止讘执讬谉 专址讘职专职讘执讬谉.





讘谞讬讛讜

讗执诇职诪指诇值讗 砖讈指诇止砖讈 诪执拽职专指讗讜止转 讛址诇旨指诇讜旨, 谞执转职诪讜止讟职讟讜旨 专址讙职诇值讬讛侄诐 砖讈侄诇 砖讉讜止谞职讗值讬 讬执砖讉职专指讗值诇. 爪专讬讱 诇讛讘讬谉, 诪讗讬 诪砖诪注讜转 '专讙诇讬诐' 讚谞拽讬讟 讛讻讗, 讜诇诪讛 转诇讛 讛讚讘专 讛讝讛 讘专讙诇讬诐? 讜谞"诇 讘住"讚, 讻讬 讬讚讜注 砖讬砖专讗诇 诪转拽讘诇转 转砖讜讘转诐 讜谞讬爪讜诇讬诐 诪谉 讛拽讟专讜讙 讘砖转讬诐.
讞讚讗, 注诇 讬讚讬 讛砖驻诇讜转 讜讛注谞讜讛, 砖讬讛讬讛 讻诇 讗讞讚 讜讗讞讚 诪讱 讘注讬谞讬 注爪诪讜, 讚讗讝 谞讞砖讘 讻讗讬诇讜 讛拽专讬讘 讛拽专讘谞讜转 讻讜诇诐 讜讗祝 注诇 驻讬 砖讗讬谉 讘讬转 讛诪拽讚砖 拽讬讬诐, 讜讘讝讛 转转拽讘诇 转砖讜讘转诐, 讜诇讗 讬讛讬讛 注诇讬讛 拽讟专讜讙 诪爪讚 讞住专讜谉 讛拽专讘谞讜转, 讘讗讜诪专讜: 转旨职砖讈讜旨讘指讛 讘旨职诇止讗 拽指专职讘旨指谉 诇指讗 诪职讛址谞职讬指讗.
讜讛讘', 讛讜讗 讛砖讘转, 讻诪"砖 专讝"诇 (砖讘转 拽讬讞:) 注"驻 砖止讈诪值专 砖址讈讘指旨转 诪值讞址诇职旨诇讜止 (讬砖注讬讛讜 谞讜, 讘) 讗址诇 转旨执拽职专值讬 诪职讞址诇旨职诇讜止 讗侄诇旨指讗 诪指讞讜旨诇 诇讜止, 讚讻讬讜谉 砖讛诐 砖讜诪专讬诐 砖讘转 诇讗 讬讜讻诇讜 讛诪拽讟专讙讬诐 诇拽讟专讙 注诇 转砖讜讘转诐, 讜讻诪"砖 专讝"诇 (讘"专 讻讘, 讬讙): 讗诪专 诇讜 讗讚诐 讛专讗砖讜谉 诇拽讬谉, 诪讛 谞注砖讛 讘讚讬谞讱? 讗诪专 诇讜: 注砖讬转讬 转砖讜讘讛 讜谞转驻砖专转讬! 讗"诇: 讻诇 讻讱 讙讚讜诇 讻讞讛 砖诇 转砖讜讘讛?! 驻转讞 讜讗诪专 诪执讝职诪讜止专 砖执讈讬专 诇职讬讜止诐 讛址砖址旨讈讘指旨转 (转讛诇讬诐 爪讘, 讗). 讜讻讘专 讛诪驻专砖讬诐 讝"诇, 讻转讘讜 讻诪讛 讟注诪讬诐 诇讚讘专 讝讛 砖转讛讬讛 砖诪讬专转 砖讘转 诪讜注诇转 诇拽讘诇转 转砖讜讘讛.
讛专讬 讗讬讻讗 转专转讬 诇拽讘诇转 讬砖专讗诇 讘转砖讜讘讛 讜讬讛讬讜 谞讬爪讜诇讬诐 诪谉 讛诪拽讟专讙讬诐, 讞讚讗, 诪爪讜转 砖讘转, 讜讛讘' 注谞讜讛 讜砖驻诇讜转, 砖讬讛讬讛 讻诇 讗讞讚 讜讗讞讚 诪讱 讘注讬谞讬 注爪诪讜. 讜讘' 讚讘专讬诐 讗诇讜 专诪讜讝讬诐 讘住讜祝 讗讜转讬讜转 讬执砖讉职专指讗值诇, 讻讬 讬讚讜注 讚讗专讝"诇: 砖诐 讬砖专讗诇 讛讜讗 讗讜转讬讜转 诇执讬 专止讗砖讈, 讜住讜祝 诇执讬 讛讜讗 讗讜转讬讜转 诪指讱职, 讜住讜祝 专止讗砖讈 讛讜讗 讗讜转讬讜转 砖讈址讘旨指转, 讜讻诇 住讜祝 讛讜讗 谞拽专讗 专侄讙侄诇 诇讛拽讜讚诐 讗诇讬讜.
讜讗诪专 讻讗谉, 讗祝 注诇 驻讬 讚讗讬讻讗 讘' 讚讘专讬诐 讛专诪讜讝讬诐 讘住讜祝 砖诐 '讬执砖讉职专指讗值诇' 砖讛诐 注讜讝专讬诐 讜诪住讬讬注讬诐 讗转 讬砖专讗诇 讻谞讙讚 讛诪拽讟专讙讬诐, 注诐 讻诇 讝讛 讗诐 诇讗 讛讬讜 砖诇砖讛 诪拽专讗讜转 讗诇讜 讛诪讜专讬诐 砖讬砖 诇讬砖专讗诇 转拽谞讛 讘转砖讜讘讛, 讜诇讗 讬谞讛讙 讘讛诐 诪讗诪专 '讛址谞侄旨驻侄砖讈 讛址讞止讟值讗转 讛执讬讗 转指诪讜旨转' (讬讞讝拽讗诇 讬讞, 讚), 讻讚讬谞讜 砖诇 讘砖专 讜讚诐 注诐 诪诇讱 讘砖专 讜讚诐, 讛指讬讜旨 诪执转职诪讜止讟职讟执讬谉 专址讙职诇值讬讛侄诐 砖讈侄诇 讬执砖讉职专指讗值诇 专"诇: 讘' 讚讘专讬诐 讗诇讜 砖讛诐 '诪指讱职 讜职砖讈址讘旨指转' 讛专诪讜讝讬诐 讘住讜祝 砖诐 '讬执砖讉职专指讗值诇'.


讗指诪址专 诇讜止 讛址拽旨指讚讜止砖讈 讘旨指专讜旨讱职 讛讜旨讗 诇职诪止砖讈侄讛, [诪止砖讈侄讛] 诇侄讱职 专值讚 诪执讙旨职讚只诇旨指转职讱指. 拽砖讛, 讚讛讗讬 专值讚 讗讬谞讛 讬专讬讚讛 砖诇 讛诇讬讻讛, 讗诇讗 讬专讬讚讛 诪谉 讛讙讚讜诇讛, 讗诐 讻谉 诇诪讛 讗诪专 诇讜 诇侄讱职 专值讚, 讛讜诇"诇: 专值讚 讚讜拽讗?
讜谞"诇 讘住"讚, 砖专爪讛 讛拽讘"讛 砖讬转驻诇诇 诪砖讛 专讘讬谞讜 注诇讬讜 讛砖诇讜诐 讗讜转讛 砖注讛 讘注讚 讬砖专讗诇, 讜讬诪诇讬抓 讟讜讘 注诇讬讛诐 讜讬讞讝讬专 注讟专讛 诇讬讜砖谞讛.
讜讬讚讜注, 讻讬 诪砖讛 专讘讬谞讜 注诇讬讜 讛砖诇讜诐 讛讬讛 讻讜讞讜 讘驻讬讜 砖讬转驻转诇诇 讜诇讗 转砖讜讘 转驻讬诇转讜 专讬拽诐, 诪驻谞讬 砖讛讬讛 讘讞讬谞转 讙讘讜专讜转 砖诇 讗讜转讬讜转 '诪讬' 讚砖诐 讗诇拽讬诐, 砖讛诐 住讜讚 讛讘诇 讚驻讜诪讗 讜讞讜讟诪讗, 讜诇讻讱 讛讬讛 诇讜 讻讞 讙讚讜诇 讘讚讬讘讜专 砖诇讜 讛谉 讘转驻讬诇转讜 讛谉 讘讛诪诇爪转 讬讜砖专 砖注讜砖讛 注诇 讬砖专讗诇, 讜讗诐 讛讬讛 讗讜诪专 诇讜 专值讚 诪执讙旨职讚只诇旨指转职讱指, 讛讬讛 讬专讗 诇讛转驻诇诇 讘注讚 讬砖专讗诇 讜诇讛诪诇讬抓 讟讜讘 注诇讬讛诐, 讻讬 讙讚讜诇转讜 讛讬讗 讝讗转 砖讬砖 诇讜 讻讞 讘驻讛 讻讗诪讜专, 讜注转讛 谞讟诇 讙讚讜诇转讜 讜讻讞讜 诪诪谞讜, 讜讻诪讛 讬讜讻诇 诇专爪讜转, 讜讘讗诪转 讛拽讘"讛 专讜爪讛 砖讬转驻诇诇 讜讬诪诇讬抓 讟讜讘 讜讬拽讘诇 讚讘专讬讜 诇讛爪讬诇 讗转 讬砖专讗诇, 诇讻讱 讗诪专 诇讜 '诇侄讱职' 专值讚 诪执讙旨职讚只诇旨指转职讱指, 注转讛 讘注讜讚讱 诇诪注诇讛 讗爪诇讬 注讜讚讱 讘讙讚讜诇转讱 讜讻讜讞讱 砖讛讬讛 诇讱, 讗讱 专拽 讗讞专 砖转诇讱 诪讻讗谉 讗讝 专值讚 诪执讙旨职讚只诇旨指转职讱指. 讜讘讝讛 讛讘讬谉 讻讬 注转讛 讘注讜讚讜 诇诪注诇讛 拽讜讚诐 砖讛诇讱 诪谉 讛诪拽讜诐 讛讛讜讗 注讜讚谞讜 讘转讜拽驻讜 讜讙讘讜专转讜 讜诇讻讱 讗讝 讛转讞讬诇 诇讛转驻诇诇 讜诇讚讘专 讟注谞讜转 砖诇 讝讻讜转 讘注讚 讬砖专讗诇.
讜诇讻谉 讗诪专 讘转讞讬诇讛 转旨指砖讈址砖讈 讻旨止讞讜止 砖讈侄诇 诪止砖讈侄讛 讜职诇止讗 讛指讬指讛 讘旨讜止 讻旨止讞址 诇职讚址讘旨值专, 驻讬专讜砖: 转旨指砖讈址砖讈 讻旨止讞讜止 鈥� 讛诐 讛讙讘讜专讜转 砖诇 讗讜转讬讜转 '诪讬' 讜职诇止讗 讛指讬指讛 讘旨讜止 讻旨止讞址 诇职讚址讘旨值专, 讻讬 讻讞 讛讚讬讘讜专 砖诇讜 讘讗 诇讜 诪谉 讙讘讜专讜转 讗诇讜 砖讛诐 住讜讚 讛讘诇, 讗讱 讻旨值讬讜指谉 砖讈侄讗指诪址专 诇讜止: 讛侄专侄祝 诪执诪旨侄谞旨执讬 讜职讗址砖讈职诪执讬讚值诐 (讚讘专讬诐 讟, 讬讚) 讗诪专 诪砖讛 讚讘专 讝讛 转诇讜讬 讘讬. 讜谞"诇 讘住"讚, 讛讻讜谞讛 讚专讬砖 转讬讘转 '诪执诪旨侄谞旨执讬' 鈥� '诪谉 诪讬' 砖讗诪专 诇讜 讛侄专侄祝 诪谉 讗讜转讬讜转 '诪讬' 讚砖诐 讗诇讛讬诐 砖讛诐 住讜讚 讛讘诇 砖诇讗 转转讞讝拽 讘讛诐, 讗讝 讬讚注 诪砖讛 专讘讬谞讜 注诇讬讜 讛砖诇讜诐 讻讬 注讚讬讬谉 诇讗 谞住转诇拽 讻讜讞讜 讝讛 诪诪谞讜, 讚讗诐 谞住转诇拽 诇诪讛 讗诪专 诇讜 '讛侄专侄祝 诪谉 诪讬'? 诇讻谉 讗指诪址专 诪止砖讈侄讛: 讚旨指讘指专 讝侄讛 转旨指诇讜旨讬 讘旨执讬, 讻诇讜诪专: 讻讞 讝讛 砖诇 '诪讬' 注讜讚谞讜 转诇讜讬 '讘旨执讬' 讜诇讗 驻讬专砖 诪诪谞讬, 讜讗讝 诪执讬旨指讚 谞执转职讞址讝旨值拽 讘旨执转职驻执诇旨指讛 讜旨讘执拽旨值砖讈 专址讞植诪执讬诐, 讻讬讜谉 讚讬讚注 讚注讚讬讬谉 讬砖 讗爪诇讜 讻讞 讝讛. 讜诇讗 讝讝 诪砖诐 注讚 砖讗诪专 诇讜: 住指诇址讞职转执旨讬 讻执旨讚职讘指专侄讱指, 讜讗讝 诪诪讬诇讗 讙诐 讙讝专转 专值讚 诪执讙旨职讚只诇旨指转职讱指 谞转讘讟诇讛, 诪讗讞专 讚住诇讞 诇讬砖专讗诇, 讗诐 讻谉 谞注拽专 讛讙讚专 诪注讬拽专讜, 讜讻讗讬诇讜 诇讗 讞讟讗讜, 讜讗讝 谞砖讗专 讘讙讚讜诇转讜.


专执讘旨讜止谞讜止 砖讈侄诇 注讜止诇指诐, 注址讻职砖讈指讬讜 讬止讗诪职专讜旨 讛指注讜止讘职讚值讬 讻旨讜止讻指讘执讬诐: 转旨指砖讈址砖讈 讻旨止讞讜止 讻旨址谞旨职拽值讘指讛. 讬砖 诇讛拽砖讜转, 诇诪讛 谞拽讬讟 讻旨执谞职拽值讘指讛, 诇讬诪讗 转旨指砖讈址砖讈 讻旨止讞讜止? 讜注讜讚 讬砖 诇讛拽砖讜转 诇诪讛 拽专讗讜 讘旨侄谉 注址诪职专指诐? 讜注讜讚 诇诪讛 讛讘讬讗 讛讜讻讞讛 诪谉 谞住讬诐 砖诇 讛讬诐 讜诇讗 讗诪专 诇讜 谞住讬诐 砖讛讬讜 讘诪爪专讬诐 讙诐 讻谉 砖讻讜诇诐 驻诇讗讜转 讛诐?
讜谞"诇 讘住"讚, 讻讜谞转 诪砖讛 专讘讬谞讜 注诇讬讜 讛砖诇讜诐 诇讜诪专, 讚讗讜诪讜转 讛注讜诇诐 讗祝 注诇 驻讬 砖讬讚注讜 谞住讬诐 讜谞驻诇讗讜转 砖注砖讬转 讘诪爪专讬诐, 讬讗诪专讜 砖讘专讜讘 讛谞住讬诐 谞注砖讛 讞讜诇砖讛 讞"讜, 讻讗砖讛 讝讜 讚讗祝 注诇 讙讘 讚讬讜诇讚转 讻诪讛 注讘讜专讬谉 诇砖诇讜诐, 注诐 讻诇 讝讛 讻讬讜谉 砖讛转讞讬诇 诇讬讛谞讜转 谞住讬诐 专讗砖讜谞讬诐 转砖 讻讜讞讜 讞"讜 讻谞拽讘讛 讝讜 砖诪转注讘专转 讜讬讜诇讚转 讜讞讜讝专转 讜诪转注讘专转, 讚讗祝 注诇 讙讘 讚讻诇 诇讬讚讜转 砖诇讛 讛诐 诇砖诇讜诐 注诐 讻诇 讝讛 转砖 讻讜讞讛 注讬讘讜专 讗讞专 注讬讘讜专 诪讞诪转 专讘讜讬 讛注讘讜专讬诐 砖诪转注讘专转 讘讝讛 讗讞专讬 讝讛, 讜诇讻谉 讗诪专: 讻旨址谞旨职拽值讘指讛. 讜讛砖讬讘 诇讜 讛拽讘"讛: 讘旨侄谉 注址诪职专指诐, 讜址讛植诇止讗 讻旨职讘址专 专指讗讜旨 谞执住旨执讬诐 砖讈侄注指砖讉执讬转执讬 注址诇 讛址讬旨指诐, 讜讘讛诐 专讗讜 讚讗诇讜 讛谞住讬诐 讛讗讞专讜谞讬诐 讞讝拽讬诐 注砖专 讬讚讜转 注诇 谞住讬诐 讛专讗砖讜谞讬诐 砖讛讬讜 讘诪爪专讬诐, 砖讻诇 诪讻讛 讜诪讻讛 砖讛讬讛 讘诪爪专讬诐 讛讬转讛 砖诇 讞诪砖 诪讻讜转, 讜诇驻讬 讚讘专讬讛诐 讛讬讛 爪专讬讱 砖讬转诪注讟 讛讻讞 讘讗讞专讜谞讬诐. 讜讛砖讬讘 诪砖讛 专讘讬谞讜 注诇讬讜 讛砖诇讜诐 讗讬谉 讛讻讬 谞诪讬, 诇讚讘专讬诐 讗诇讜 砖讗讜诪专讬诐 转旨指砖讈 讻旨止讞讜止 讻旨址谞旨职拽值讘指讛, 砖转砖 讻讞讛 讘专讘讜讬 讛注讬讘讜专讬诐 讬砖 住转讬专讛 诪谉 谞住讬诐 砖注砖讬转 注诇 讛讬诐, 讗讱 讛诐 讬讗诪专讜 注讜讚 讟注谞讛 讗讞专转 讜讚讘专 讗讞专 砖讗讬谉 诇讜 住转讬专讛 诪谞住讬诐 砖注诇 讛讬诐, 讜讛讜讗 讻讬 讬止讗诪职专讜旨: 诇执驻职谞值讬 诪侄诇侄讱职 讗侄讞指讚 讛指讬指讛 讬指讻讜止诇 诇址注植诪止讚, 讜职诇止讗 讻旨职谞侄讙侄讚 砖讈职诇止砖讈执讬诐 讜职讗侄讞指讚 诪职诇指讻执讬诐.
讜讘讝讛 诪讜讘谉 诪讛 砖拽专讗讜 注转讛 讘旨侄谉 注址诪职专指诐, 讻讬 讬讚讜注 讘谉 讙讘讜专 讜转拽讬祝 讘讙讘讜专转讜 拽讜专讬谉 讗讜转讜 注诇 砖诐 讗讘讬讜 讛讝讻专, 讗讘诇 讛讞诇砖 拽讜专讬谉 讗讜转讜 注诇 砖诐 讗诪讜 砖讛讬讗 谞拽讘讛 讜讞诇讜砖讛. 讜讬讚讜注 诪砖讛 专讘讬谞讜 注诇讬讜 讛砖诇讜诐 谞砖讗专 讘讻讜讞讜 讜讙讘讜专转讜 注讚 讬讜诐 驻讟讬专转讜, 诇止讗 讻指讛植转指讛 注值讬谞讜止 讜职诇止讗 谞指住 诇值讞止讛 (讚讘专讬诐 诇讚, 讝), 讜诇讻谉 诪讗讞专 砖诇讗 谞专讗讛 讘讜 住讬诪谞讬 讞诇讬砖讜转 专讗讜讬 讛讬讛 诇拽专讗讜 讘旨侄谉 注址诪职专指诐 注诇 砖诐 讗讘讬讜 讛讝讻专, 讻讬 讻诇 讝讻专 讙讘讜专 讜讻诇 谞拽讘讛 讞诇讜砖讛, 讜诇讝讛 拽专讗讜 注转讛 讘旨侄谉 注址诪职专指诐 诇专诪讜讝 讻讬 讗讬讱 讬讗诪专讜 讻讬 讗谞讬 讞"讜 讝拽谞转讬 讜转砖 讻讜讞讬 讞诇讬诇讛, 讜讛诇讗 讗转讛 注转讛 讘谉 砖诪讜谞讬诐 讜注讜讚讱 讙讘讜专 砖专讗讜讬 诇拽专讗讱 讘旨侄谉 注址诪职专指诐 讘注讘讜专 转讜拽祝 讛讙讘讜专讛 砖诇讱, 讜讗诐 讗转讛 砖诇讜讞讬 讜注讘讚讬 讻讱, 讗讬讱 讬讗诪专讜 讻讚讘专讬诐 讛讗诇讛 注诇讬 砖转砖 讻讜讞讬 讻谞拽讘讛 讞"讜.


诪执谞旨址讬执谉 砖讈侄讞指讝址专 讛址拽旨指讚讜止砖讈 讘旨指专讜旨讱职 讛讜旨讗, 讜职讛讜止讚指讛 诇讜止. 讗讬谉 讛讻讜谞讛 砖讛砖讻讬诇 诪砖讛 专讘讬谞讜 注诇讬讜 讛砖诇讜诐 讬讜转专, 砖讬讚注 砖讬讗诪专讜 讟注谞讛 讝讜 讚诇"讗 诪诇讻讬诐, 讜诇讗 讬讚注 讞"讜 讛砖讬"转, 讚讜讚讗讬 讛讞讜砖讘 讻谉 讛专讬 讝讛 讻讜驻专 讘注讬拽专!
讗讱 讝讛 讚专讻讜 讬转讘专讱 诇讞讘讘 讛爪讚讬拽讬诐 讘讚专讱 讝讛, 注诇 讚专讱 诪"砖 讘讙诪专讗 (讻讗谉 讚祝 诇讙), 讛址讛讜旨讗 讚旨职谞址讞值讬转 拽址诪值旨讬讛旨 讚职旨专址讘指旨讛 讜址讗植诪址专: 讗址转指旨讛 讞址住职转指旨 注址诇 拽址谉 爪执驻旨讜止专, 讗址转指旨讛 讞讜旨住 讜职专址讞值诐 注指诇值讬谞讜旨, 讗植诪址专 专址讘指旨讛 讻址旨诪指旨讛 讬指讚址注 讛址讗讬 爪只专职讘指旨讗 诪值专址讘指旨谞址谉 诇职专址爪旨讜止讬值讬 诇职诪指专值讬讛旨!, 讗植诪址专 诇值讬讛旨 讗址讘址旨讬值讬 讜职讛指讗 "诪职砖址讈转职旨拽执讬谉 讗讜止转讜止" 转职旨谞址谉! 讜讗诪专讜 讘讙诪专讗 讚职旨专址讘指旨讛 诇职讞执讚旨讜旨讚值讬 诇职讗址讘址旨讬值讬 讛讜旨讗 讚职旨讘指注值讬 讚讗诪专 讚讘专讬诐 砖讗讬谞诐 讻讚讬 诇讬讚注 讗诐 讗讘讬讬 讞讻诐 讛讜讗 诇讛专讙讬砖 讘讛诐.
讜讻谉 讻讗谉, 讘转讞诇讛 讛砖讬讘 讛砖讬"转 讜址讛植诇止讗 讻旨址诪旨指讛 谞执住旨执讬诐 注指砖讉执讬转执讬 诇指讛侄诐 注址诇 讛址讬旨指诐, 讗祝 注诇 驻讬 砖讬讚注 砖讬砖 讟注谞讛 讗讞专转 砖诇 诇"讗 诪诇讻讬诐 砖讬讗诪专讜 讛讗讜诪讜转 讛注讜诇诐, 讜诇讝讗转 讗讬谉 住转讬专讛 诪谉 讛讬诐, 讻讚讬 诇讝讻讜转 讗转 诪砖讛 专讘讬谞讜 注诇讬讜 讛砖诇讜诐 砖讛讜讗 讬砖讬讘 转砖讜讘讛 谞爪讞转.





驻谞讬 讬讛讜砖注

讘讙诪专讗 讜讗诪专 专"讗 诪砖讛 讛讟讬讞 讚讘专讬诐 讻讜' 砖谞讗诪专 讜讬转驻诇诇 诪砖讛 讜讻转讘 诪讛专砖"讗 讝"诇 砖驻住讜拽 讝讛 诇讗 谞诪爪讗 讘诪拽专讗 讘讝讛 讛诇砖讜谉 讗诇讗 讘诪转讗讜谞谞讬诐 讗讘诇 讗讬谞讜 讬讜讚注 诪讛 讛讟讞转 讚讘专讬诐 讛讬讛 砖诐 诇讻讱 讻转讘 砖谞专讗讛 诇讜 诇讛讙讬讛 讜讗转驻诇诇 讗诇 讛' 砖讻转讜讘 讘驻专砖转 注拽讘 讻讜' 注"砖 讘诇砖讜谉 诪讛专砖"讗 讘讞"讗. 讗诪谞诐 诇注"讚 谞专讗讛 讚砖驻讬专 讙专住讬谞谉 讜讬转驻诇诇 诪砖讛 讗诇 讛' 砖讻转讜讘 讘诪转讗讜谞谞讬诐 讚讻讬讜谉 讚转驻诇讛 讝讜 诪砖讜谞讛 诪讻诇 讛转驻诇讜转 砖讘转讜专讛 讙讘讬 诪砖讛 砖诪驻讜专砖 讘讻转讜讘讬诐 诪讛 讛转驻诇诇 诪砖讗"讻 讛讻讗 砖诇讗 谞讝讻专 讘讻转讜讘 诪讛 砖讛转驻诇诇 注"讻 讗谞讜 讚讜专砖讬谉 讗诇 转拽专讬 讗诇 讛' 讗诇讗 注诇 讛' 讚诇驻"讝 讛转驻诇讛 讛讬转讛 讘讗讜转讜 注谞讬谉 注爪诪讜 注"讬 砖讛讟讬讞 讚讘专讬讜 讻诪转专注诐 注诇 讛' 诇讜诪专 砖讛讜讗 讙专诐 诇讛诐 讜讛讬讬谞讜 诪诪砖 讻讚专讘讬 讬谞讗讬 讘住诪讜讱 讚讚专砖 诪拽专讗 讚讻转讬讘 讜讚讬 讝讛讘 讚讗注"讙 讚驻住讜拽 讝讛 诇讗 谞讝讻专 讗诇讗 讘转讜讻讞转 诪砖讛 诇讬砖专讗诇 讜诇讗 讘讚讘专讬 诪砖讛 诇讛拽讘"讛 讗驻"讛 讚讘专 讛诇诪讚 诪注谞讬谞讜 讛讜讗 讚讻讬讜谉 砖讘讗诪转 专讬讘讜讬 讻住祝 讜讝讛讘 讙专诐 诇讛诐 诇注砖讜转 讛注讙诇 诪住转诪讗 讻讱 讗诪专 诪砖讛 诇驻谞讬 讛拽讘"讛 讘转驻诇转讜 注诇 诪注砖讛 讛注讙诇 砖讛讜讗 讙专诐 诇讛诐 讜讗讬谉 诇讛注谞讬砖 讘讝讛 讻"讻 诇讬砖专讗诇 讻讚诪讬讬转讬 讛砖"住 讻诇 讛谞讱 诪讬诪专讬 讚讘住诪讜讱 诪注谞讬谉 讝讛 诪诇讬 讻专讬住讬 讝谞讬 讘讬砖讗 讜专诐 诇讘讘讱 讜砖讻讞转 讜讬砖诪谉 讬砖讜专讜谉 讜讬讘注讟 讻诪专注讬转诐 讜讬砖讘注讜. 谞诪爪讗 砖注谞讬谉 讛讟讞转 讚讘专讬诐 讻讝讜 砖讬讬讱 讬讜转专 讜讬讜转专 讘注谞讬谉 讛诪转讗讜谞谞讬诐 讛诪转讗讜讬诐 转讗讜讛 讜讛转讗讜谞谞讜 注诇 讛转诇讘讟讜转诐 讘讚专讱 砖讗诪专 诪砖讛 诇讛拽讘"讛 砖讛讜讗 讙专诐 诇讛诐 讘转转 诇讛诐 讘砖专 诇讗讻讜诇 讜砖诇讬讜 讜讛讟注讬诪讛 讘诪谉 讻诇 诪讬谞讬 诪讟注诪讬诐 砖注讬"讻 谞转讗讜讜 讬讜转专 讜讬讜转专 注讚 砖讗诪专讜 讘诇转讬 讗诇 讛诪谉 注讬谞讬谞讜 讻驻专砖"讬 砖诐. 谞诪爪讗 砖诪讝讛 讛注谞讬谉 注爪诪讜 讚讻转讬讘 注诇 讛' 讗谞讜 诇诪讬讚讬谉 砖讝讗转 讛讬转讛 转驻诇转 诪砖讛 讘注爪诪讜 讻诇讜诪专 讗转讛 讙专诪转 诇讛诐 诇讛转诇讜谞谉 讜砖拽注讛 讛讗砖 注"讬 砖讞诪转 讛诪诇讱 诪诇讻讜 砖诇 注讜诇诐 砖讻讻讛 讻讚讗诪专讬谞谉 讘住诪讜讱 砖讞讝专 讛拽讘"讛 讜讛讜讚讛 诇讜 讻谉 谞"诇. 讜讘讝讛 讬讜讘谉 讛讬讟讘 讛诪讚专砖 讜转砖拽注 讛讗砖 讜砖拽注讛 讘诪拽讜诪讛 讜讛讬讬谞讜 砖谞砖转拽注' 讛讗砖 讜诪讚转 讛讚讬谉 讜讞讝专讛 诇诪拽讜诪讛 讚拽讗讬 注诇 讛拽讘"讛 砖讛讜讗 诪拽讜诪讜 砖诇 注讜诇诐 讻讬讜谉 砖讛讜讗 讙专诐 诇讛诐:


砖诐 讜讬讗诪专 讛' 讗诇 诪砖讛 诇讱 专讚 讗诪专 专"讗 讻讜' 专讚 诪讙讚讜诇转讱. 讜讻转讘 诪讛专砖"讗 讝"诇 讘讞"讗 讚诪诇砖讜谉 讻驻讜诇 讚专砖 专"讗 讛讻讬 讜诇注谞"讚 讘诇讗"讛 讛讱 诪诇转讗 讚诇讱 专讚 讬转讬专讗 讛讜讗 讚讻讬讜谉 砖讻讘专 诪住专 讛拽讘"讛 讛诇讜讞讜转 诇诪砖讛 讘讗讜转讛 砖注讛 砖讛讬转讛 诇住讜祝 诪' 讬讜诐 讜诪' 诇讬诇讛 讘转讞诇转 砖砖 讻诪讜 砖讗诪专 诪砖讛 诇讬砖专讗诇 讘砖注转 注诇讬讬转讜 讗诇讗 砖讟注讜 讬砖专讗诇 诇讜诪专 砖讬讜诐 讛注诇讬讛 诪谉 讛诪谞讬谉 讜讗"讻 讻讘专 讛讙讬注 讝诪谞讜 诇讬专讚 讜诇诪讛 讛讜爪专讱 讛拽讘"讛 诇讜诪专 诇讜 诇讱 专讚 讗注"讻 讚专讚 诪讙讚讜诇转讱 拽讗诪专 讻谉 谞"诇:


砖诐 讜讗注砖讛 讗讜转讱 诇讙讜讬 讙讚讜诇 讗诪专 专"讗 讻讜' 讜诪讛 讻住讗 砖诇 讙' 专讙诇讬诐 讗讬谞讜 讬讻讜诇 诇注诪讜讚 讻住讗 砖诇 专讙诇 讗讞讚 注讗讻"讜. 讜讻转讘 诪讛专砖"讗 讝"诇 讘讞"讗 讚专讙诇 讗' 诇讗讜 讚讜拽讗 讚讗讚专讘讛 诇讙讘讬 讝专注讜 砖诇 诪砖讛 讛讜"诇 讻住讗 砖诇 讚' 专讙诇讬诐 讚讛讗 讝讻讜转 讙' 讗讘讜转 砖讬讬讱 谞诪讬 诇讙讘讬讬讛讜 讻讜' 注讬讬谉 砖诐 讘讞"讗. 讜诇注谞"讚 讗驻砖专 诇驻专砖 讚诇讻讱 讗诪专 诪砖讛 讜诇讗 注讜讚 讗诇讗 砖讬砖 诇讬 讘讜砖转 驻谞讬诐 诪讗讘讜转讬 砖诇讗 讬讗诪专讜 讻讜' 讚诪讛"讟 讙讜驻讗 讻"砖 砖诇讗 讬讜注讬诇 诇讜 讜诇讝专注讜 讝讻讜转 讗讘讜转 讻讜' 讚讗讚专讘讛 讛讗讘讜转 讬转专注诪讜 注诇讬讜 讘讻讱 讻谉 谞"诇 讜拽"诇:


砖诐 讗砖专 讗诪专转讬 讗砖专 讗诪专转 诪讬讘注讬 诇讬讛. 驻讬专讜砖 讚讗"讗 砖讻诇 讝讛 诪讚讘专讬 讛拽讘"讛 诇讗讘讜转 讛讜讗 砖讛专讬 诇讗 诪爪讬谞讜 砖讗诪专 讛拽讘"讛 诇讗讘讜转 讛讘讟讞转 讗转谉 诇讝专注讻诐 拽讜讚诐 砖讛讘讟讬讞 诇讛诐 诇讛专讘讜转 讗转 讝专注诐 讜讗讚专讘讛 诪爪讬谞讜 诇讛讬驻讱 讚转讞讬诇转 讚讘专讬 讛拽讘"讛 诇讗讘专讛诐 讘讚讬讘讜专 讛专讗砖讜谉 讗诪专 诇讜 讜讗注砖讱 诇讙讜讬 讙讚讜诇 讜讗讞专 讻讱 讘讚讬讘讜专 讛砖谞讬 讻转讬讘 讜讬专讗 讛' 讗诇 讗讘专诐 讜讬讗诪专 诇讝专注讱 讗转谉 讗转 讛讗专抓 讛讝讗转 讗"讻 诇驻"讝 讛讘讟讞转 专讘讜讬 讛讘谞讬诐 拽讚诪讛 诇讛讘讟讞转 谞转讬谞转 讛讗专抓 诇讝专注诐 讻谉 谞"诇 讜注讬讬谉 讘讞"讗:


砖诐 讚专砖 专讘讬 砖诪诇讗讬 诇注讜诇诐 讬住讚专 讗讚诐 砖讘讞讜 砖诇 讛拽讘"讛 讻讜' 诪谞讗 诇谉 诪诪砖讛 讻讜'. 谞专讗讛 讚注讬拽专 诪诇转讗 讚专' 砖诪诇讗讬 讛讬讬谞讜 诇注谞讬谉 砖诇讗 讬砖讗诇 讗讚诐 爪专讻讬讜 讘讙' 讛专讗砖讜谞讜转 讜讬诇讬祝 诇讛 砖驻讬专 诪诪砖讛 讚诪讛 砖讗诪专 讗转 讙讚诇讱 讛讬讬谞讜 诪注讬谉 讘专讻转 诪讙谉 讗讘专讛诐 砖讛讬讗 谞讙讚 诪讚转 讛讙讚讜诇讛 砖讛讬讗 诪讚转 讗讘专讛诐 讜诪讛 砖讗诪专 讜讗转 讬讚讱 讛讞讝拽讛 讛讬讗 谞讙讚 讘专讻转 讗转讛 讙讘讜专 砖讛讬讗 诪讚转 讛讙讘讜专讛 讚诪砖"讛 诪讝讻讬专讬谉 讘讛 讙"讙 讜讛讬讗 谞讙讚 诪讚转 驻讞讚 讬爪讞拽 讜诪讛 砖讗诪专 讗砖专 诪讬 讗诇 讘砖诪讬诐 讜讘讗专抓 讛讬讗 诪注讬谉 讘专讻转 讛讗诇 讛拽讚讜砖 砖讛讬讗 谞讙讚 诪讚转 讬注拽讘 讜讗"讻 讙' 讚讘专讬诐 讛诇诇讜 砖讛讝讻讬专 诪砖讛 讛谉 诪注讬谉 讙' 讘专讻讜转 讛专讗砖讜谞讜转 砖诇 讬"讞 讜讗讞"讻 讗诪专 讗注讘专讛 谞讗 砖讛讬讗 砖讗诇转 爪专讻讬讜 讻谉 谞"诇 讜诪转讜讱 诪讛 砖讻转讘转讬 谞转讬讬砖讘 诇砖讜谉 诪讚专砖 专讘讛 驻' 讜讗转讞谞谉 讚讗讬转讗 砖诐 讜讗转讞谞谉 讗诇 讛' 讛诇讻讛 讻诪讛 转驻诇讜转 诪转驻诇诇 讗讚诐 讘讻诇 讬讜诐 讻讱 砖谞讜 讞讻诪讬诐 讙' 转驻诇讜转 诪转驻诇诇 讻讜' 讜讝讛 谞讜讟讛 诇诪讛 砖讻转讘转讬 讚转驻诇转 诪砖讛 讘驻' 讜讗转讞谞谉 讛讬讛 讻注谞讬谉 讬"讞 讘专讻讜转. 讜讬转讬讬砖讘 讬讜转专 诇驻讬 诪讛 讚讗讬转讗 讘诪讚专砖 驻诇讬讗讛 砖讛转驻诇诇 诪砖讛 转拽讟"讜 转驻诇讜转 讻诪谞讬谉 讜讗转讞谞谉 讜讛讜讗 驻诇讗讬 诪讛 讘注讬 诇诇诪讚讬谞讜 讘讝讛 讜谞专讗讛 诇讬 讚讜讚讗讬 诇讗讜 诪讞讜砖讘谞讗 讚讜讗转讞谞谉 讬诇讬祝 诇讛 讗诇讗 讚拽讜砖讟讗 讚诪讬诇转讗 讛讻讬 讛讜讗 砖讛转驻诇诇 诪砖讛 转拽讟"讜 转驻诇讜转 讘讞砖讘讜谉 诪讻讜讜谉 讜讚专砖讗 讚讜讗转讞谞谉 讗住诪讻转讗 讘注诇诪讗 讛讬讗 讜讛讬讬谞讜 诇驻讬 诪讗讬 讚讗讬转讗 讘诪讚专砖 讜讘驻专砖"讬 讘讞讜诪砖 讘驻' 讜讗转讞谞谉 讗诇 讛' 讘注转 讛讛讬讗 驻讬专砖"讬 诇讗讞专 砖讻讘砖 讗专抓 住讬讞讜谉 讜注讜讙 讗诪专 讚诪讬转讬 砖诪讗 讛讜转专 讛谞讚专 谞诪爪讬谞讜 诇诪讬讚讬谉 讚诪拽诪讬 讛讻讬 诇讗 讛讬讛 驻转讞讜谉 驻讛 诇诪砖讛 诇讛转驻诇诇 砖讬讻谞住 诇讗"讬 讻讬讜谉 砖讛讬讛 注"讬 砖讘讜注讛 砖诇 讛拽讘"讛 讘讗讜诪专讜 诇讻谉 诇讗 转讘讬讗讜 讜诇讻谉 诇砖讜谉 砖讘讜注讛 讛讬讗 注讚 砖诪爪讗 诪拽讜诐 诇讜诪专 砖诪讗 讛讜转专 讛谞讚专 讜讛讬讬谞讜 注"讬 讻讘讬砖转 讗专抓 住讬讞讜谉 讜注讜讙 讜诪爪讬谞讜 讙"讻 讘驻住讜拽 驻' 讚讘专讬诐 砖讗诪专 讛拽讘"讛 诇诪砖讛 专讗讛 谞转转讬 讘讬讚讱 讗转 住讬讞讜谉 诪诇讱 讞砖讘讜谉 讛讗诪讜专讬 讜讗转 讗专爪讜 讛讞诇 专砖 讜讙讜' 讛讬讜诐 讛讝讛 讗讞诇 转转 讜讙讜' 讜讬砖 讘诪讚专砖 讜讘驻专砖"讬 讘讞讜诪砖 砖讻驻讛 砖专 砖诇 讗诪讜专讬讬诐 砖诇 诪注诇讛 转讞转 专讙诇讬讜 砖诇 诪砖讛 讻讜' 谞诪爪讗 讚诇驻"讝 诪讗讜转讜 讬讜诐 讜讗讬诇讱 讛讬讛 驻"驻 诇诪砖讛 诇讛转驻诇诇 讜诇讜诪专 砖诪讗 讛讜转专 讛谞讚专 讜讚讬讘讜专 讝讛 讘讻诇 驻' 讝讜 讛讬讛 讘讟"讜 讘讗讘 讻讚讗讬转讗 讘驻' 讬"谞 讚祝 拽讻"讗 讚讛讬讬谞讜 讘讬讜诐 砖讻诇讜 讘讜 诪转讬 诪讚讘专 讚讻转讬讘 讜讬讛讬 讻讗砖专 转诪讜 注"砖 讘驻专砖"讬 讜转讜住' 讘讗专讬讻讜转 讜讗"讻 爪讗 讜讞砖讜讘 诪谉 讟"讜 讘讗讘 注讚 讝' 讘讗讚专 讬讜诐 砖诪转 讘讜 诪砖讛 讻砖转讞砖讜讘 讛讞讚砖讬诐 注诇 讛住讚专 讗' 诪诇讗 讜讗' 讞住专 注讜诇讛 诪讗转讬讬诐 讬讜诐 讚讛讬讬谞讜 讚' 诪诇讗讬诐 讜讙' 讞住专讬诐 讜注讜讚 讝' 讬诪讬诐 讜讗诐 讛讬讛 诪转驻诇诇 诪砖讛 讘讻诇 讗讜转谉 讬诪讬诐 讙' 转驻诇讜转 讘讻诇 讬讜诐 讛讬讛 转"专 转驻诇讜转 专拽 砖讬讚讜注 砖讘砖讘转 讗讬谉 讛讬讞讬讚 砖讜讗诇 爪专讻讬讜 讜讗"讻 讻砖转住讬专 讻"讞 砖讘转讜转 砖讛讬讜 讘讗讜转谉 讬诪讬诐 砖诇 专' 讬讜诐 谞砖讗专 拽注"讘 讬诪讬诐 讙' 转驻诇讜转 讘讻诇 讬讜诐 讛专讬 转拽讬"讜 讗诪谞诐 砖转驻诇转 讟"讜 讘注爪诪讜 讻讬讜谉 砖诇讗 讛讬讛 讛讚讬讘讜专 诪转讬讬讞讚 注诐 诪砖讛 讗诇讗 讘讬讜诐 讜诇讗 讘诇讬诇讛 讗"讻 讘讗讜转讜 讬讜诐 讟"讜 诇讗 讛讬讛 诪转驻诇诇 讻"讗 讘' 转驻诇讜转 讛专讬 诇讱 讞砖讘讜谉 诪讻讜谉 砖转拽讟"讜 转驻诇讜转 讛转驻诇诇 诪砖讛 诪讗讜转讜 讬讜诐 讟"讜 讘讗讘 注讚 讬讜诐 诪讜转讜 砖讛讜讗 讝' 讘讗讚专 砖诪转 讘讜 讘砖注转 诪谞讞讛 讻讚讗讬转讗 讘诪讚专砖 讻谉 谞"诇 谞讻讜谉. 讜讘讚专讜砖 讛注诇讬转讬 注讜讚 砖讝讛 驻讬专讜砖 讛驻住讜拽 专讘 诇讱 讗诇 转讜住祝 讚讘专 讗诇讬 注讜讚 砖讗讬诇讜 讛转驻诇诇 诪砖讛 注讜讚 转驻诇讛 讗' 砖讛诐 转拽讬"讜 讜注讜诇讛 讜' 驻注诪讬诐 讻诪谞讬谉 讗诇拽讬诐 讛讬讛 诪诪转讬拽 讘讝讛 讜' 讘转讬 讚讬谞讬谉 讛讗诪讜专讬谉 讘驻' 讘诪讛 讘讛诪讛 讜讛讬讛 谞注谞讛 讘转驻诇转讜 诇讻讱 讗诪专 诇讜 讗诇 转讜住祝 讚讘专 讜注讬讬谉 注讜讚 讘住诪讜讱:





爪诇"讞

诪砖讛 讛讟讬讞 讚讘专讬诐 讜讻讜' 砖谞讗诪专 讜讬转驻诇诇 讜讙讜' 讗诇 转拽专讬 讜讙讜'. 注讬讬谉 诪讛专砖"讗 讘讞"讗 讜讘砖讗专 诪驻专砖讬诐 砖讻诇诐 谞转拽砖讜 诪讛 讛讟讞转 讚讘专讬诐 诪爪讬谞讜 诇诪砖讛 讘诪转讗讜谞谞讬诐 讜诪讛 讛讻专讬讞讜 诇专"讗 诇讜诪专 讗诇 转拽专讬 讜讻讜'. 讜谞诇注"讚 讚讘讛讗讬 拽专讗 诇讗 谞讝讻专 讻诇诇 诪讛 讛讬转讛 讛转驻诇讛 讜注讬讬谉 讘驻"讬 诪讬砖 讘讝讛. 讜诇讬 谞专讗讛 讚拽讗讬 注诇 诪讛 砖诇诪注诇讛 诪诪谞讜 讚讻转讬讘 讜讬爪注拽 讛注诐 讗诇 诪砖讛 砖讛诐 讻讗砖专 讘注专讛 讘讛诐 讛讗砖 爪注拽讜 讗诇 诪砖讛 砖讬注讝专诐 讜讗讜转谉 讛讚讘专讬诐 砖讛诪讛 爪注拽讜 讗诇 诪砖讛 讛讟讬讞 诪砖讛 讛讚讘专讬诐 讻诇驻讬 诪注诇讛 讻诇讜诪专 讗讬谉 爪专讻讬讛诐 转诇讜讬 讘讬 专拽 注诇讬讱 砖讗转讛 讗讘讬讛诐 讜讛专讬 讝讜 讻诪讜 讘驻专砖讛 砖讗讞专讬' 砖诐 砖讗诪专 诪砖讛 讛讗谞讻讬 讛专讬转讬 诇注诐 讛讝讛 讜讙讜' 讻讬 转讗诪专 讗诇讬 砖讗讛讜 讘讞讬拽讱 讻谉 讻讗谉 讛砖诇讬讱 讚讘专讬 讘拽砖转诐 注诇 讛'. 讜诇讻谉 驻讬专砖 专砖"讬 讻讗谉 讛讟讬讞 诇砖讜谉 讝专讬拽讛. 讜诇注讬诇 讙讘讬 讞谞讛 讜讗诇讬' 砖讛讟讬讞讜 讚讘专讬诐 讜讻讜' 诇讗 驻讬专砖 讻诇讜诐 讻讬 砖诐 讗驻砖专 诇驻专砖 砖讚讘专讜 拽砖讜转. 讗讘诇 讻讗谉 诇讗 讚讘专 诪砖讛 诪讗讜诪讛 专拽 讚讘专讬讛诐 砖诇 讬砖专讗诇 讜爪专讻讬讛诐 讛砖诇讬讱 诪注诇讬讜 讛诪砖讗 讜讝专拽讜 讻诇驻讬 诪注诇讛 讜讻谉 讙讘讬 诇讜讬 砖讛讟讬讞 讚讘专讬诐 讻诇驻讬 诪注诇讛 驻讬专砖"讬 讘诪住' 住讜讻讛 讚祝 谞"讙 注"讗 讬讟讬讞 讬讝专讜拽 讜讻讜' 诇驻讬 砖讙诐 诇讜讬 讗诪专 注诇讬转 讜讬砖讘转 诇讱 讘诪专讜诐 讜讗讬 讗转讛 诪砖讙讬讞 注诇 讘谞讬讱 讙"讻 讛砖诇讬讱 爪专讻讬 讬砖专讗诇 注诇 讗讘讬讛诐 砖讘砖诪讬诐:


诪讗讬 诇讱 专讚 谞诇注"讚 讚讛讜拽砖讛 诇讛诐 讚讛讜讛 诇讬讻转讜讘 专讚 诇讞讜讚 讜诪讗讬 诇讱 专讚 讜诇讻谉 讚专砖讜 诇讱 讛讜讗 诇砖讜谉 诇讱 讘拽诪抓 转讞转 讛诇诪"讚 诪讙讚讜诇讛 砖谞转转讬 诇讱 诪讝讛 专讚 诪讙讚讜诇转讱 讗讬 谞诪讬 讛讜拽砖讛 诇讛诐 讚诇讱 专讚 诪砖诪注 砖爪讜讛讜 诇讬专讚 转讬讻祝 讜讛专讬 讗讞专 讝讛 砖讜讘 谞讗诪专 讗诪讬专讛 讞讚砖讛 讜讬讗诪专 讛' 讜讙讜' 专讗讬转讬 讗转 讛注诐 讜讙讜诪专 讜注转讛 讛谞讬讞讛 诇讬 讜讙讜' 讜讙诐 诪砖讛 诇讗 讬专讚 转讬讻祝 讻讬 讛转驻诇诇 转讞诇讛 讻诪讜 砖谞讗诪专 砖诐 讜讬讞诇 诪砖讛. 讜讗诐 讛拽"讘讛 爪讜讛讜 诇讬专讚 讞"讜 砖讬注讘讜专 诪砖讛 注诇 讙讝讬专转讜 砖诇 讛拽"讘讛 诇讻谉 讚专砖讜 专讝"诇 讚讛讗讬 专讚 讗讬谞讜 讬专讬讚讛 诪谉 讛讛专 专拽 讬专讬讚讛 诪讙讚讜诇转讜. 注讜讚 谞专讗讛 砖讛讜拽砖讛 诇讛诐 讚讛讗讬 注谞讬谞讗 转讞诇转讜 拽砖讛 讜住讜驻讜 专讱 砖转讞诇转 讛注谞讬谉 讜讬讚讘专 讛' 讗诇 诪砖讛 讜讬讚讜注 砖讚讬讘讜专 讛讜讗 诇砖讜谉 拽砖讛 讜住讜祝 讛注谞讬谉 讜讬讗诪专 讛' 讜讙讜' 专讗讬转讬 讗转 讛注诐 讜讙讜' 讜讗诪讬专讛 讛讜讗 诇砖讜谉 专讻讜转. 讜讗诪谞诐 讻讱 讚专讻讜 砖诇 讛拽"讘讛 砖讜驻讱 讞诪转讜 讟专诐 砖讬讙讬注 讛注讜谞砖 注诇 讬砖专讗诇 讻讬 讗诐 讞"讜 讬砖驻讜讱 讞诪转讜 注诇 讬砖专讗诇 诇讗 讬讜讻诇讜 诇注诪讜讚 讜讛讜讗 注"讚 讚讻转讬讘 讘诪讙诇转 拽讬谞讜转 讻诇讛 讛' 讗转 讞诪转讜 砖驻讱 讞专讜谉 讗驻讜 讜讬爪转 讗砖 讘爪讬讜谉 砖讙"讻 驻讬专讜砖讜 砖讘讝讛 讻诇讛 讞诪转讜 讘诪讛 砖讛爪讬转 讗砖 讘爪讬讜谉 讗讘诇 讗诐 讛讬' 砖讜驻讱 讞诪转讜 注诇 讬砖专讗诇 诇讗 讛讬' 砖讜诐 转拽讜讛 讜讻谉 讻讗谉 讘诪注砖讛 讛注讙诇 讛砖诇讬讟 诪讚转 讛讚讬谉 讛拽砖讛 讘诪砖讛 砖讝讻讜转讜 专讘 诪讗讚 讜讬讻讜诇 诇注诪讜讚 讗祝 讘诪讛"讚 讛拽砖讛 讻讗砖专 讘讗诪转 诇讗 讛讬' 讞"讜 诇诪砖讛 砖讜诐 讻诇讬讜谉 专拽 讘讬专讬讚转讜 诪讙讚讜诇转讜 诇驻讬 砖注讛 讜砖讜讘 讻讗砖专 砖拽讟讛 讗砖 砖诇 讞诪讛 拽爪转 砖讜讘 讛转讞讬诇 注诐 讬砖专讗诇 讘诪讚讛"讚 讛专驻讛 讜讬讗诪专 讜讙讜' 专讗讬转讬 讗转 讛注诐 讜讙讜诪专 诇砖讜谉 讗诪讬专讛 讜诇讗 诇砖讜谉 讚讘讜专. 讜讘谞讜住讞讗 砖诇驻谞讬谞讜 讘讙诪专讗 谞专砖诐 讘讟注讜转 讻讬 讛转讞讬诇 讜讬讗诪专 讛' 讗诇 诪砖讛 诇讱 专讚 诪讗讬 诇讱 专讚 讜讘讗诪转 讻讗谉 诇讗 讻转讬讘 讜讬讗诪专 专拽 讜讬讚讘专 讜讻讱 专讗讜讬 诇讛讬讜转 讛谞讜住讞讗 讜讬讚讘专 讛' 讗诇 诪砖讛 诇讱 专讚 诪讗讬 诇讱 专讚 讜讛讜拽砖讛 诇讛诐 讚拽讗诪专 讜讬讚讘专 砖讛讜讗 诇砖讬谉 拽讜砖讬 讜诇讗 诪爪讬谞讜 讻讗谉 砖讜诐 讚讘专 拽砖讛. 诇讻谉 讚专砖讜 专讚 诪讙讚讜诇转讱. 讜诪砖讛 专讘讬谞讜 讘转讞诇讛 诇讗 讬讚注 砖拽讜砖讬 讛讚讘讜专 讛' 诇讟讜讘转 讬砖专讗诇 讗讚专讘讛 诇诪讚 拽"讜 讗诐 注诇讬讜 讙讘专 讛讻注住 拽"讜 注诇 讛注诐 诇讻讱 转砖砖 讻讞讜 讜诇讗 讛' 诇讜 讻讞 诇讚讘专 注讚 砖砖讜讘 专讗讛 砖讗诪讬专讛 砖谞讬' 讛讬转讛 讘诇砖讜谉 讜讬讗诪专 讜讗讝 讗诪专 诇讜 讛拽"讘讛 讛谞讬讞讛 诇讬 讜讗讝 讛讘讬谉 讻讬 专爪讜谞讜 砖诇 讛拽"讘讛 砖讬转驻诇诇 诪讬讚 谞转讞讝拽. 讜讛专讬"祝 讘注"讬 谞讚讞拽 讘讝讛 讜讘诪"砖 谞讬讞讗 讚诪讬讬转讬 讻讗谉 拽专讗 讚驻专砖转 注拽讘 讛专祝 诪诪谞讬 讜讙讜' 讜诇讗 讚专砖讜 讝讛 诪拽专讗 讚讜注转讛 讛谞讬讞讛 诇讬 讚驻专砖转 讻讬 转砖讗 讬讚专讜砖 诪讬谞讬' 讘住诪讜讱 讚专砖讛 讗讞专讬转讗 诇讜诪专 砖转驻住讜 诪砖讛 讘讘讙讚讜 讜讛讬讬谞讜 诪砖讜诐 讚讻讗谉 讻讬讜谉 砖专讗讛 砖诪转讞诇讛 讚讘专 讛拽"讘讛 诇砖讜谉 讚讬讘讜专 讜诇讘住讜祝 讘诇砖讜谉 讗诪讬专讛 讻讘专 讛讬讗 讙讬诇讜讬 讚注转 诇诪砖讛 砖讬转驻诇诇 注诇讬讛诐 讜诇讻谉 讚专砖讜 讻讗谉 拽专讗 讚讛谞讬讞讛 诇讬 诇讜诪专 砖转驻住讜 诪砖讛 诇讛拽"讘讛 讻讘讬讻讜诇 讜讻讜' 诪砖讗"讻 讘驻专砖转 注拽讘 讻转讬讘 讙诐 拽讜诐 专讚 讘诇砖讜谉 讜讬讗诪专 讜讗讬谉 讘讬谉 讗诪讬专讛 诇讗诪讬专讛 讚专砖讜 谞转讬谞转 讛专砖讜转 诇讛转驻诇诇 诪谉 讛专祝 诪诪讻讬. 讜注讬讬谉 诪讛专砖"讗 讘讞"讗:


诪诇诪讚 砖转驻住讜 诪砖讛 诇讛拽"讘讛 讻讗讚诐 砖转讜驻住 讞讘讬专讜 讘讘讙讚讜 讜讗诪专 讗讬谞讬 诪谞讬讞讱 讜讻讜'. 讛谞讛 讚讘专讬诐 讛诇诇讜 讛诐 专拽 诇住讘专 讗转 讛讗讜讝谉. 讜讗注驻"讻 专讗讛 讞讻诪转 诇砖讜谞诐 讗讬讱 讚拽讚拽讜 讗驻讬' 讘讚讘专讬诐 砖讛诐 诇砖讘专 讛讗讜讝谉 讚讘专讜 诇讛专讞讬拽 讛讙砖诪讬转 讘讻诇 诪讛 讚讗驻砖专 讜诇讗 讗诪专讜 讻讗讚诐 砖转讜驻住 讗转 讞讘讬专讜 住转诐 讗讘诇 砖转讜驻住 讞讘讬专讜 讘讘讙讚讜. 讜专爪讜谞诐 讘讝讛 讻讬 讛讘讙讚讬诐 砖讗讚诐 诇讜讘砖 诪讜专讬诐 注诇 诪讛 砖讘诇讘讜 讻讬 讗诐 讛讜讗 砖注转 讞讚讜讛 讜砖诪讞讛 诇讜讘砖 讘讙讚讬 讞讜驻砖 讜讗诐 讛讜讗 砖注转 爪注专 讜讗讘诇 诇讜讘砖 砖讞讜专讬诐 讘讙讚讬 讗讘诇 讜讞讜讙专 砖拽. 讜讗诐 讛讜讗 砖注转 诪诇讞诪讛 诇讜讘砖 讘讙讚讬 谞拽诐 讞专讘 讜讞谞讬转. 讻讱 讛拽"讘讛 讘讜 讗讬谉 砖讜诐 砖讬谞讜讬 讗讘诇 讛砖讬谞讜讬 讛讜讗 讻讘讬讻讜诇 讘诪讚讜转讬讜 砖讛诐 诪砖转诪砖 讘讛诐 讛讻诇 诇驻讬 讛诪拽讘诇讬诐 诪砖转谞讬谉 讛诪讚讜转 讜讗诐 讛讜讗 砖注转 专爪讜谉 砖讘专讬讜转讬讜 注讜砖讬诐 专爪讜谞讜 讜诪注砖讬讛诐 注讜诇讬诐 诇专讬讞 谞讬讞讜讞 诇驻谞讬讜 诇讜讘砖 讘讙讚讬 专爪讜谉 讜讞住讚 诇讘讜砖讗 讘转诇讙 讞讬讜专 讜讗诐 讞"讜 讛讘专讬讜转 诪讻注讬住讬诐 诇驻谞讬讜 讘诪注砖讬诐 专注讬诐 讜讛讜讗 砖注转 讛讝注诐 诇讜讘砖 讻讘讬讻讜诇 讘讙讚讬诐 讛诪讜专讬诐 注诇 诪讚转 讛讚讬谉 讜注诇 讛专讜讙讝 诪讚讜注 讗讚讜诐 诇诇讘讜砖讬讱 讜讻"讝 诇砖讘专 讛讗讜讝谉 讜诪讚讜转讬讜 诪讻讜谞讬诐 讘砖诐 诇讘讜砖讬讜 讜讗讬谉 诇讱 砖注转 讝注诐 讻砖注转 讛注讙诇 讜讗讝 讻讘讬讻讜诇 谞砖转诪砖 讘诪讚讛"讚 讘讙讚讬 谞拽诐 讜诪砖讛 专讘讬谞讜 诇讗 讛谞讬讞 讛讗祝 讜讛讞诪讛 砖讛诪讛 砖诇讜讞讬 诪讚讛"讚 诇爪讗转 驻谉 讞"讜 讬讛讬' 讻诇讬讜谉 讘讬砖专讗诇. 讜讝讛 砖讗诪专讜 砖转驻住讜 诪砖讛 诇讛拽"讘讛 讻讗讚诐 砖转讜驻住 讞讘讬专讜 讘讘讙讚讜 讻讱 诪砖讛 转驻住 讘讘讙讚讬 谞拽诐 讜讛讬讬谞讜 诪讚讛"讚 讛拽砖讛 讜讗诪专 讗讬谞讬 诪谞讬讞讱 注讚 砖转诪讞讜诇 诇讛诐:


讻住讗 砖诇专讙诇 讗讞讚 讜讻讜'. 讜讗祝 砖讙诐 诪砖讛 讛讜讗 诪讝专注诐 砖诇 讗讘讜转 讜讗"讻 讬讛讬' 诇驻谞讬讜 讻住讗 砖诇 讗专讘注 专讙诇讬诐 讜诪讛专砖"讗 讘讞"讗 谞讚讞拽. 讜诇注谞讚"谞 砖诪砖讛 专讘讬谞讜 讻讱 讗诪专 砖讛讗讘讜转 讬讛讬' 诇讛诐 讻注住 注诇讬讜 注诇 砖诇讗 讛转讞讝拽 讘转驻诇讛 注讘讜专 讝专注诐 讜诇讗 讬专爪讜 砖讬讙讬谉 讝讻讜转诐 注诇 讝专注讜 讜诪诪讬诇讗 诇讗 讬砖讗专 诇讝专注讜 专拽 讻住讗 砖诇 专讙诇 讗讞讚. 讜讘讝讛 讙"讻 谞讬讞讗 讙诐 住讬讜诐 讚讘专讬 诪砖讛 砖讗诪专 讜诇讗 注讜讚 讗诇讗 砖讬砖 讘讬 讘讜砖转 驻谞讬诐 诪讗讘讜转 讜专爪讜谞讜 讘讝讛 诪诪"谞 讗诐 讬讞专 诇讛讗讘讜转 注诇讬讜 诪诪讬诇讗 诇讗 讬砖讗专 专拽 讻住讗 砖诇 专讙诇 讗讞讚 讜讗诐 讛诪讛 讬注讘专讜 注诇 诪讚讜转诐 讜讬转驻诇诇讜 注诇 讝专注讜 讬讛讬' 诇讜 讘讜砖转 驻谞讬诐 砖讛诪讛 诪讙讬谞讬谉 注诇 讝专注讜 讜讛讜讗 诇讗 讛讙讬谉 注诇 讝专注诐. 讜注驻讬"讝 谞诇注"讚 诇驻专砖 讚讘专讬 专"讗 讘诪讗诪专 讛住诪讜讱 砖注诪讚 讘转驻诇讛 诇驻谞讬 讛拽"讘讛 注讚 砖讛讞诇讛讜 讜注讬讬谉 诪讛专砖"讗 砖诇讗 讬讚注 诇驻专砖 诪讛讜 砖讛讞诇讛讜. 讜诇驻诪"砖 讛讜讗 诇砖讜谉 讛转讞诇讛 讻讗诇讜 讛讜讗 转讞诇讛 砖谞拽专讗 砖诐 讛' 注诇讬讜 讗诇拽讬 诪砖讛 讻诇讜诪专 砖讗诐 讗转讛 诪讻诇讛 讝专注诐 砖诇 讗讘专讛诐 讬爪讞拽 讬注拽讘 砖讜讘 诇讗 讬拽专讗 砖诪讱 讗诇拽讬 讗讘专讛诐 讬爪讞拽 讬注拽讘 讜讬砖讗专 专拽 讻住讗 砖诇 专讙诇 讗讞讚 讗诇拽讬 诪砖讛 讜讝讛讜 砖讻转讬讘 讻讗谉 讜讬讞诇 诪砖讛 讜讙讜诪专 讗转 驻谞讬 讛' 讗诇拽讬讜 讻诇讜诪专 砖讛讜讗 讗诇拽讬讜 讜讗讬谞讜 讘拽专讗 砖讜讘 讗诇拽讬 讛讗讘讜转 讗诐 讞"讜 诇讗 讬讝讻讜专 讝讻讜转诐 诇讝专注诐:


讚讘专讬诐 砖讗诪专转 诇讬 讜讻讜' 讛诇讻转讬 讜讗诪专转讬 诇讛诐 讜讻讜' 讛讻讜讜谞讛 讘讝讛 诇诪"砖 专讘讬谞讜 讛讙讚讜诇 讘讛拽讚诪转讜 诇驻讬专讜砖 讛诪砖谞讛 砖诪讚讛 讟讜讘讛 砖诪讘讟讬讞 讛拽"讘讛 注"讬 谞讘讬讗 诇注讜诇诐 讗讬 讗驻砖专 砖诇讗 转转拽讬讬诐 讜讗讬谉 讛讞讟讗 讙讜专诐 诇讘讟诇讛 讜诪讛 砖讗诪专讜 讜讬专讗 讬注拽讘 砖谞转讬讬专讗 砖诪讗 讙专诐 讛讞讟讗 讛讬讬谞讜 讛讘讟讞讛 砖诪讘讟讬讞 讛拽' 讘讛 诇讛讗讚诐 讘注爪诪讜 讻诪讜 讬注拽讘 砖讛讘讟讬讞讜 讛拽"讘讛 讜讛谞讛 讗讘谞讬 注诪讱 讘讝讛 谞转讬讬专讗 砖讬讙专讜诐 讛讞讟讗 诇讘讟诇 讛讛讘讟讞讛 讗讘诇 诪讛 砖诪讘讟讬讞 注"讬 谞讘讬讗 诇注讜诇诐 讗讬谞讛 诪转讘讟诇转. 讜讝讛讜 讛讬' 讟注谞转讜 砖诇 诪砖讛 讚讘专讬诐 砖讗诪专转 诇讬 诇讱 诇讗诪讜专 诇讛诐 讛诇讻转讬 讜讗诪专转讬 讘砖诪讱 诇讻讱 讗"讗 砖转转讘讟诇 注"讬 砖讜诐 讞讟讗:





驻转讞 注讬谞讬诐

讗"专 讞诪讗 讘专讘讬 讞谞讬谞讗 讗诇诪诇讗 砖诇砖讛 诪拽专讗讜转 讛诇诇讜 谞转诪讜讟讟讜 讜讻讜'. 驻讬专砖 讛专讘 讘谞讬 讞讬讬 讜讛讘讬讗讜 讘住' 讞讜讝讛 讚讜讚 讚祝 拽诇"讗 讘诪"砖 讛转讜住' 驻"拽 讚砖讘转 讚祝 讚' 讗诪讗讬 讚讘注讬 专讘 讘讬讘讬 讛讚讘讬拽 驻转 讘转谞讜专 讛转讬专讜 诇讗讞专 诇专讚讜转 拽讜讚诐 砖讬讘讗 诇讬讚讬 讞讟讗转 讗讜 诇讗 讛转讬专讜 讜诪转拽讬祝 专讘 砖砖转 讜讻讬 讗讜诪专讬诐 诇讗讚诐 讞讟讜讗 讘砖讘讬诇 讬砖专讗诇 讞讘讬专讜 讜讛拽砖讜 讛转讜住驻讜转 讚讗诪专讜 讘注讬专讜讘讬谉 讚祝 诇"讘 谞讬讞讗 诇讞讘专 讚诇注讘讚 讗住讜专讗 拽诇讬诇讗 讚砖诇讗 诪谉 讛诪讜拽祝 讜诇讗 诇注讘讬讚 注诐 讛讗专抓 讗讬住讜专讗 专讘讛 讜转讬专爪讜 讚讛转诐 讻讚讬 砖诇讗 讬讗讻诇 注"讛 讟讘诇 注诇 讬讚讜 讚讗"诇 诪诇讗 诇讱 讻诇讻诇讛 砖诇 转讗谞讬诐 讗讘诇 讛讻讗 砖诇讗 谞注砖讛 讛讗讬住讜专 注诇 讬讚讜 讗讬谉 讗讜诪专讬诐 诇讗讚诐 讞讟讜讗 讗驻讬诇讜 讗讬住讜专 拽诇 讻讚讬 砖诇讗 讬讘讗 讞讘讬专讜 诇讬讚讬 讗讬住讜专 讞诪讜专. 讜讗诪专讜 讘砖诇讛讬 讬讜诪讗 讙讚讜诇讛 转砖讜讘讛 砖讚讜讞讛 诇"转 砖讘转讜专讛 讚讻转讬讘 讛谉 讬砖诇讞 讗讬砖 讗转 讗砖转讜 讜讛诇讻讛 讜讛讬转讛 诇讗讬砖 讗讞专 讜讻讜' 讜砖讜讘讜 讗诇讬 讜谞诪爪讗 讻"讬 砖注讜讘专 讛讜讗 讬转讘专讱 注诇 诇讗 讬讜讻诇 讘注诇讛 讛专讗砖讜谉 讜讻讜' 讜讛讻讗 讻驻讬 诪"砖 讗讬谉 讗讜诪专讬诐 诇讗讚诐 讞讟讜讗 讻讚讬 砖讬讝讻讛 讞讘讬专讱 讗"讻 诇讗 诪爪讬 诇注讘讜专 注诇 诇讗 讬讜讻诇 讘砖讘讬诇 砖讬讝讻讜 讬砖专讗诇 讜讛讬讜 诪转诪讜讟讟讬谉 专讙诇讬 讬砖专讗诇 讗讘诇 注转讛 讚讻转讬讘 讜讗砖专 讛专注讜转讬 砖讘专讗 讛讬爪讛"专 讜讚讬谉 讙专诪讗 砖讞讟讗讜 讜谞诪爪讗 讻"讬 砖讘讗 讛讗讬住讜专 注诇 讬讚讜 讞"讜 讗诪讟讜诇 讛讻讬谉 谞讬讞讗 诇讬讛 讻"讬 讚诇注讘讚 讗住讜专讗 拽诇讬诇讗 诇注讘讜专 诇讗 讬讜讻诇 讜诇讗 诇注讘讚讜 讬砖专讗诇 讗住讜专讗 专讘讗 砖讬讟诪注讜 讘住讟"讗. 讝讛讜 诪讛 砖讛讘讬讗 讛专讘 讞讜讝讛 讚讜讚 诪砖诐 讛专讘 讘谞讬 讞讬讬 注"砖 讜诇讗 讗转谞讜 讬讜讚注 注讬拽专 讚讘专讬 讛专讘 讘谞讬 讞讬讬 讘爪讘讬讜谞谉 讜讘拽讜诪转谉:
讜讗驻砖专 诇驻专砖 砖讗专 讛驻住讜拽讬诐 讘诪"砖 讛转讜住驻讜转 砖诐 砖转讬专爪讜 转讬专讜抓 讗讞专 讚讚讜拽讗 讛讬讻讗 讚驻砖注 讛讜讗 讚讗诪专讬谞谉 讗讬谉 讗讜诪专讬诐 诇讗讚诐 讞讟讜讗 讗讘诇 讛讻讗 讚诇讗 驻砖注 讗讝 讗转诪专 谞讬讞讗 诇讬讛 讚诇注讘讚 讗讬住讜专讗 拽诇讬诇讗 讜讻讜' 讜拽砖讬转谞讛讜 诪驻' 讛砖讜诇讞 讚拽讗诪专 讘讛讛讬讗 砖诪注转讗 讙讘讬 讛讛讬讗 讗诪转讗 讚讻驻讜 专讘讛 诇讗驻讜拽讗 诇讞讬专讜转讗 诪砖讜诐 讚讛讜讛 注讘讚讗 讛谞讬 讗住讜专讬转"讗. 讜讻转讘讜 讚讛讛讬讗 诪转专爪转讗 讚讛讬转讛 讗谞讜住讛 讚讛讜转 诇讛讜讟讛 讜讬爪专讗 讗诇讘砖转讗 讜转讜 讚讛讜讬 讻诪爪讜讛 讚专讘讬诐 注讬讬谉 砖诐. 讜注转讛 谞讘讗 诇讘讬讗讜专 讛诪拽专讗讜转 诪拽讘讬诇讜转 讛诇讗 诇讗讜转. 拽专讗 拽诪讗 讘讜 转专诪讜"讝 转讬专讜抓 专讗砖讜谉 讚讛讜讬 谞"讚 讻讛讛讬讗 讚注讬专讜讘讬谉 讚讟讜诇 讻诇讻诇转 转讗谞讬诐 讚讻讬讜谉 讚讛讜讗 讛讙讜专诐 讘讜 讬讗诪专 诪讜讟讘 讚诇注讘讚 讗住讜专讗 拽诇讬诇讗 讜讛"谞 讛讜讗 讬转讘专讱 讘专讗 讛讬爪讛"专 讜讻讚转专讙诪讗 讛专讘 讘谞讬 讞讬讬 讝"诇 讜讝砖"讛 讗讜住驻讛 讛谞讚讞讛 讜讛爪讜诇注讛 讗拽讘爪讛 讻诇讜诪专 讗讜住驻讛 讛谞讚讞讛 砖谞讚讞讬转 诪讻讞 讗讝讛专转 诇讗 讬讜讻诇 讘注诇讛 讛讗' 讜注讻"讝 讛爪讜诇注讛 讗拽讘爪讛 诇砖讜谉 拽讚讜砖讬谉 讻诪"砖 驻"拽 讚拽讚讜砖讬谉 讚注爪讜专转讬 讛讜讬 诇砖讜谉 拽讚讜砖讬谉. 讜讻讬 转讬诪讗 讗讬谉 讗讜诪专讬诐 诇讗讚诐 讞讟讜讗 讜讻讜' 诇讝"讗 讜讗砖专 讛专注讜转讬 讻讘讬讻讜诇 讚讛讜讗 讛讙讜专诐. 讜讗诐 谞驻砖讱 诇讜诪专 讚讻砖驻砖注 讗讬谉 讗讜诪专讬诐 诇讗讚诐 讞讟讜讗 讻转讬专讜抓 讗讞专 砖讻转讘讜 讛转讜住' 诇讝"讗 讻讞讜诪专 讘讬讚 讛讬讜爪专 讻谉 讗转诐 讘讬讚讬 讘讬转 讬砖专讗诇 专诪讝 讛专讜诪讝 转讬专讜抓 讛转讜住' 讚诇讙讘讬 专讘讬诐 讗诪专讬谞谉 诇讗讚诐 讞讟讜讗 讜讛讬讬谞讜 讚拽讗诪专 讘讬转 讬砖专讗诇. 讜讗讻转讬 讬砖 诇讟注讜谉 讚讗诐 讗诪专讜 讘讬谉 讗讚诐 诇讞讘讬专讜 讗诪谞诐 诪讬 讬诪诇诇 诪讬诇讬谉 诇爪讚 注讬诇讗讛 砖注讘专 讞"讜 诇讗讜 诇讝"讗 讜讛住讬专讜转讬 讗转 诇讘 讛讗讘谉 讜谞注砖讜 讘专讬讛 讞讚砖讛 讜驻谞讬诐 讞讚砖讜转 讘讗讜 诇讻讗谉 讜诇讬讻讗 讗住讜专讗 讻诇诇:

